Angel Azkarraga - Wikipedia, entziklopedia askea.\nMutriku, 1956 (64/65 urte)\nabeslaria, soinu-ingeniaria eta managerra\nAngel Azkarraga (Mutriku, Gipuzkoa, 1956 - ) aitzindaria izan da Euskal Herrian manager lanean. Bere ibilbide profesionala Itoiz taldeari estu lotuta badago ere, Errobi, Ruper Ordorika, Hertzainak, Joseba Tapia,Negu Gorriak, Su Ta Gar eta beste hainbat talde ordezkatu ditu Matxitxa bere kontratazio agentziaren bidez.\nAngel Azkarraga arrantzale familia batean jaio zen, eta lau anaietan zaharrena da. Gaztetatik izan du musika zaletasuna, baina beti arlo teknikoari edo antolakuntzakoari lotuta garatu du harekiko harremana. Indar Trabes plaza taldeko kideekin eta bereziki Juan Carlos Perez lotzen zuen adiskidetasunari esker, haiekin hasi zen soinu teknikari lanak egiten, eta taldeak izena aldatu eta Itoiz deitzen hasi zenean, taldearen managerra bihurtu zen. Geroztik hainbat kantari eta talderekin lan egin du, baina harreman estuena Itoizekin izan du. "Manager batek talde bakarra dauka, beste askorekin lan egin arren. Nire taldea Itoiz izan zen".\nKontratazioaren eremu profesionalean Jaime Iarritu Xoxoa diskoetxeko buruaren bidez sartu zen Azkarraga. Diskoetxeak Galdakaon zuen estudioaren azpiegitura teknikoaz arduratzeaz gain, Xoxoako zenbait talderen kontratazioa hartu zuen bere gain: Errobirena Hegoaldean -Errobi desegin ondoren, Anje Duhalderena- eta Itoiz, Izukaitz eta Ruper Ordorikarena. Lau taldeokin Matxitxa Musika Eragintza kontratazio agentzia jarri zuen abian, 1980an, Xoxoa utzi ondoren. "Garai hartan batere jorratu gabeko arloa zen management-a. Dena egiteke zegoen. Borroka ez zen neurri bateko eszenatokia eskatzea, eszenatokia egongo zela ziurtatzea baizik".\nRock kontzertuen antolakuntzan azpiegitura tekniko egokia izatea -argi eta soinu ekipoak, agertokiaren neurriak, promozioa...- eta taldeen eskubideak betetzen zirela bermatzea eta urtetik urtera hobetzen joatea izan zen Azkarragak Matxitxatik bultzatu zuen lan ildoa. Profesionalizazioa ekarri zuen rockaren management arlora, eta gero eta gehiago izan ziren Azkarragarengan konfiantza jarri zuten taldeak, puntako rock talde gehienak -Hertzainak, Kortatu, Delirium Tremens, Yassa, M-ak, Jotakie, Su Ta Gar eta Negu Gorriak, besteak beste- ordezkatzen zituen enpresa bilakatzeraino. 1995ean kontratazio agentzia beste arduradun batzuen eskuetan utzi zuen Azkarragak, eta geroztik Kuban bizi da.\nEdukiaren zati bat «Angel Azkarraga» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\nOrriaren azken aldaketa: 29 urtarrila 2019, 17:21.


Mendekuaz (III) — Eibar.ORG | Eibarko peoria\nHemen zaude: Hasiera / Blogak / Markos Zapiain / Mendekuaz (III)\nMarkos Zapiain 2014/05/28 10:01\n-Jone Albeniz: Ze muga izan ditzake pertsona batek ez mendekatzeko?\n-M.Z.: Esaten da biktimari oinazearen handitasunak eta indarraren txikitasunak eragozten diola iharduki eragingarri bat garaiz asmatzea. Tarte zabalegi horrek eragindako paralizatzeak bilakaraziko luke mendekati. Hau da ohiko ikuspuntua. Nietzsche ez dago ados.\nHemen giltza ez da neurria baizik tipologia. Gizaki tipo bat da Nietzscheren ustez mendekatia. Desberdinak dira Irene Villa edo Eduardo Madina eta Daniel Portero edo Enrique Mugika Herzog. Mendekatiarentzat, erabakigarria ez da jasan duen erasoaren tamaina edota bere minaren sakontasuna, ezta ere mendekatia bera zeinen indartsua den. Kontua da bere indar guztia, berdin dio neurriak, min horretara bideratu eta bertan finkatzen duela. Horregatik ez da gai erreakzionatu eta ganoraz erantzuteko. Mendekatiaren erreakzioa ez da sekula amaitzen, sentitua baita, esan bezala, eta ez aktiboa.\nHobe da, behin egoerak eskatzen duen erantzun merezi bezain bortitza eman ondoren, mendekua ahaztea. Mendekua ez baita amaitzen eta mendekatiari berari zapuzten dio bizitza. Erantzun efektibo eta artistiko bat behar da, nire ikasleak Tuenti erabilirik eman zuenaren antzekoa; gero kontatuko dizut. Edonola ere, saiatu, ahal izanez gero, zure orduak eta zure egunak ez galtzen mendekua bezalako pasio tristeen pean. Iraindu zaituzte, eraso, bidegabeki. Horrek goibeldu zaitu, etsitu. Ederrena litzateke erasotzaileari gogor ihardukitzea eta aldi berean ihardukiaren bidez zuk ondo pasatzea.\nInfernua da mendeku-katea amaigabe horietako batean amiltzea, hala nola belaunaldiz belaunaldi luzatzen diren familien arteko liskarrak, edota herrien artekoak. Azkenean jendeak ez du gorrotoaren kausa gogoratzen; ez da gelditzen mendeku-behar gordina baino. Mendekua inpotentziaren adierazpen bat da. Ihardukitzeko gai ez denak jotzen du mendekura. Politika da mendeku gosea gainditzeko artea, horrela definitzen du Koldo Izagirreren “Metxa”k.\nIhardukitzailearen garuna malgua da, moldagarria, freskoa, zabalik dago kitzikapen berriak jasotzeko. Mendekatiarena, berriz, gogortu egin da, zurrundu, eta irainak burmuinean utzi duen aztarna ez da sendatzen, mendekatiaren bizi indarra aztarna horretan finkatzen baita. Psikoanalisten mintzamoldean: mendekatiaren libidoa aztarna mnemiko hori behin betiko inbestitzen du, mendekatiaren digestioa sekula bukatuko ez balitz bezala. Aurrerantzean, irainaren aztarnak mendekatiaren gogo osoaz jabetuko dira. Oinazea izango da nagusi bere bizitzan. Edonorengan sumatuko du erruren bat. Inork ez omen du bere mendeku-gosearekin bat egiten Etika Unibertsalak exijituko lukeen bezain sakonki. Biktima izatea da mendekatiaren izaeraren eta bizimoduaren funtsa. Baina inor ez du ezaugarri bakar batek definitzen, gaixorik ez badago. Mendekatiari lagundu behar zaio berriro jotzen biktima-tekla monokordeaz gain bere bizitzan ibili litezkeen bestelako musikak.


Arkeologia identitarioak: transexualitatea eta bestelako aniztasun sexualak Arkeologia identitarioak: transexualitatea eta bestelako aniztasun sexualak\nLekua: CRAJen egoitza. Anoeta, 28 | Gipuzkoa\nIkastaroa euskaraz izango da Donostian 2017ko azaroaren 14an, 21ean eta 28an eta izena emateko epea urriaren 16tik 27ra izango da\nGazteen Euskal Behatokiak antolatu du ‘Arkeologia identitarioak: transexualitatea eta bestelako aniztasun sexualak’ ikastaroa. Sexu-hezkuntzan eta prestakuntzan esperientzia luzea duten sexologiaren arloko profesionalek prestatu eta emango dute ikastaroa, EMAIZE Sexologia Zentroko sexologoek.\nIkastaroaren helburu orokorra da aniztasun sexualaren balioa gazteen artean sustatzea; horretarako sexu-identitate eta desio-orientabidearen bizipen eta esperientzia desberdinak zaintzeak daukan garrantzia azpimarratuz.\nIdentitate Sexuala sexudun gizaki bakoitzak emakume edo gizon sentitzeko duen modua dela ulertu, maskulinitate eta feminitatearen inguruko gizarte estereotipo zurrunak zalantzan jarriz.\nAniztasun sexuala lantzeak daukan garrantziaren inguruko hausnarketa egitea, espresio era ezberdinen bizipen aberasgarria lortzeko.\nDesio erotiko ezberdinak positiboki baloratzea, baita familia eredu ezberdinak ere.\nIkasle transexuala, homosexuala eta abarren behar espezifikoak identifikatzen ikastea, eraso egoerak aurreikusteko eta hauei erantzuteko.\nNeska eta mutil transexual, homosexual eta abarrentzako eredu inklusiboa sustatzeko gako metodologikoak, jarduera ereduak, baliabideak eta materialak eskaini.\nTriptiko informatiboa (pdf, 2 Mb). Ikastaroa EUSKARAZ izango da.\nDonostia, CRAJen egoitza. Anoeta, 28, 2017ko azaroaren 14an, 21ean eta 28\nIzena emateko epea: urriaren 16tik 27ra\nIkastaroan parte-hartzea DOAKOA izango da eta aurrez izena eman behar da.\nKontutan hartu ikastaroan izena emateko epea eta ikasle kopurua!\nIkastaroan parte hartzeko urriaren 16an indarrean jarriko dugun FORMULARIO hau bete eta bidali (Mesedez, datuak egiazta itzazu eta, ondo badaude, sakatu Aurreinskripzioa Egiaztatu botoia).\nLehentasuna izango dute gazteekin lanean edo elkarlanean (entitateetan, elkarteetan, herri-administrazioetan, enpresetan, ikastetxeetan, boluntario-lanetan…) dihardutenek.\nGazteen arloko langileak (Gazte Informazioa, udalak, aldundiak eta beste erakunde batzuk)\nBigarren Hezkuntzako Ikastetxeetako orientatzaileak


Lolo Encinas: "Igoera fasea jokatzeko ilusio handiarekin gaude" - Uztarria (Azpeitia)\n2019ko ots. 12a, 12:32\nBolada onean da Iraurgi SBko Juaristi ISB taldea. Izan ere, joan zen asteburuan Tormesi 40 eta 71 irabazi ostean, Urrezko LEB ligarako igoera faserako sailkatu da gizonezkoen taldea. Txartela eskuraratuta, "gustura" da Lolo Encinas taldeko entrenatzailea.\nIgoera fasea jokatuko du Juaristi ISBk Iraurgi Saskibaloi Taldea


https://www.berria.eus Bere azken artikuluak eu Sat, 20 Jul 2019 03:05:49 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1935/005/001/2018-09-01/kataluniako_eta_euskal_herriko_egutegi_politikoak_batzera_deitu_du_eh_bilduk.htm Sat, 01 Sep 2018 00:00:00 +0200 Iraitz Mateo Gogorza https://www.berria.eus/paperekoa/1935/005/001/2018-09-01/kataluniako_eta_euskal_herriko_egutegi_politikoak_batzera_deitu_du_eh_bilduk.htm\nEpe luzeko helburua independentzia dela esan zuen Otegik, eta euskal errepublika lortzeko «bide orri bat» badutela. Horretarako, ordea, ezinbesteko deritoz ezker independentista indartzeari. Hauteskundeak garrantzitsutzat jo zituen, eta azpimarratu zuen «asko» dagoela jokoan. EH Bilduk ordezkari gehiago lortuko dituela uste du, eta «demokraziaren eta autoritarismoaren arteko borroka »izango direla bozak.]]> https://www.berria.eus/albisteak/156154/gobernantza_eredu_kolaboratiboa_aztertuko_dute_ehuko_udako_ikastaroan.htm Fri, 31 Aug 2018 15:16:14 +0200 Iraitz Mateo Gogorza https://www.berria.eus/albisteak/156154/gobernantza_eredu_kolaboratiboa_aztertuko_dute_ehuko_udako_ikastaroan.htm https://www.berria.eus/albisteak/156077/alonsok_urkulluri_eskatu_dio_eh_bildurekin_adostutako_oinarriak_atzera_botatzeko.htm Wed, 29 Aug 2018 17:00:45 +0200 Iraitz Mateo Gogorza https://www.berria.eus/albisteak/156077/alonsok_urkulluri_eskatu_dio_eh_bildurekin_adostutako_oinarriak_atzera_botatzeko.htm datorren urte politikoaren inguruko azalpenak. EAEko PPko buru Alfonso Alonso eta EH Bilduko parlamentari Unai Urruzunok gaur erantzun diote. Alonsok esan duenez, Urkulluk uste badu EAJk eta EH Bilduk adostutako testuak "ez duela balio", eskatu dio atzera botatzeko, estatutuak "legezkoa eta adostua" izan behar duelako. Eta azpimarratu du, orainartean EAJk eta EH Bilduk adostutakoa ez dela legezkoa. Gaineratu du bere alderdia Gernikako Estatutua erreformatzearekin ados dagoela, baina ez egindako proposamena onartzearekin. 2019ko aurrekontuak ere izan ditu hizpide, eta azaldu du "zaila" izango dela aurrekontu berriak onartzea. Izan ere, Espainiako Gobernutik PP kanporatzeko "beste gehiengo alternatibo" bat sortzea egotzi dio EAJri eta orain gutxiengoa izango direla esan du. Salatu du Urkulluk erreformak egingo zituela esan zuela legegintzaldi hasieran eta oraindik ez dituela bete; eta beraz, aurrekontuetan adostasun batera iritsi nahi badu EAJren proiektu politikoa berriro aurkeztu beharko duela. PSE-EEri ere egin dio kritika Alonsok. Esan du oso "otzan" dagoela EAJren aurrean eta horrela Eusko Jaurlaritza jeltzaleen esku geratu dela. Urkulluri koherentea izateko eskatu dio, Jaurlaritzak eta bere alderdiak gauza ezberdinak esaten dituztela leporatuz, estutu berriaren eztabaidan kasu. EH Bilduko legebiltzarkide Unai Urruzunok ere erantzun du atzoko agerraldiaren ostean. Estatutu berrirako adostutako testua "zabaltzea" nahiko zaila dela pentsatzen du, eztabaida eta egoera "lasai" bidez adostutakoa izan zelako. Estatutuaren inguruko eztabaida zabaltzearen alde agertu bada ere, PSEri eta Elkarrekin Podemosi beren betoa kentzeko eskatu die Urruzunok. Azaldu du egungo marko politikoari subiranotasuna falta zaiola eta ondorioz beren helburu politikoak ezin dituztela bete. "Joko zelai demokratiko" bat sortzearen beharra azpimarratu du alderdi politiko guztien helburuak bete ahal izateko. "Termino demokratikoez eta ez alderdikoiez" eztabaidatu eta lan egitea proposatu du Urruzunok. Jaurlaritzaren egungo egoera "ahula" dela uste du "legegintzaldiaren lau urteak kudeatzera mugatzen" delako. Gogorarazi du Urkulluk bi legegintzaldi daramatzala "erabakitze eskubidearen aldeko erreferenduma iragartzen" baina gai horren inguruan ez duela aurrerapausorik eman. Azaldu du Araba, Bizkaia eta Gipuzkoak "gobernu indartsu" bat behar dutela, "sakonera handiko" erabakiak hartuko dituena. Elkarrekin Podemoseko Andeka Larrea komunikazio arduradunak Urkulluri eskatu dio darabilen "joku bikoitzarekin" amaitzeko. EAJ barnean iritzi eta jarrera ezberdinak daudela esan du Larreak; batzuetan "zeharkako adostasunak" bilatzen dituelako eta beste batzuetan, alderdiei "beraiek gabe" ez dutela aurrera egingo esaten diela. Hori dela eta. Larreak uste du "ziaboga bete-betean" dagoela EAJ eta Urkuluri bere alderdi barneko eztabaidak argitzeko eskatu dio. Larreak azaldu du estatutu berria dela eta, EAJ arazoak sortzen ari dela: "Estatutu berriaren oinarrien eztabaidan Egibar sartu aurretik, alderdi guztiek ikusten genuen adostasunerako bidea; Egibar sartu ostean, nekezagoa izaten ari da". ]]> https://www.berria.eus/paperekoa/1932/002/001/2018-08-29/eskumenak_eskualdatzeko_egutegi_bat_eskatuko_dio_urkulluk_sanchezi.htm Wed, 29 Aug 2018 00:00:00 +0200 Iraitz Mateo Gogorza https://www.berria.eus/paperekoa/1932/002/001/2018-08-29/eskumenak_eskualdatzeko_egutegi_bat_eskatuko_dio_urkulluk_sanchezi.htm\n]]> https://www.berria.eus/paperekoa/1874/006/001/2018-08-29/ateak_noiz_eta_nori_zabaldu.htm Wed, 29 Aug 2018 00:00:00 +0200 Iraitz Mateo Gogorza https://www.berria.eus/paperekoa/1874/006/001/2018-08-29/ateak_noiz_eta_nori_zabaldu.htm\nBiktimen Oroimenezkoa eratzeko ideiak 2012ko urtarrilean du jatorria; zehazki, Eusko Jaurlaritzak eta Espainiako Gobernuak sinatutako hitzarmen batean. PPren agintaldian proiektua «geldirik» egon da, zentroko patronatua hiru urtez egon baita bildu gabe, baina PSOE gobernura iristean, martxan jarri nahi du egitasmoa. Lau ataletan banatu dute eraikina: «Espainiako eta munduko terrorismoaren historia», «erakunde terroristak eta haien jarduna», «erantzun polizial, judizial, politiko eta soziala» eta «biktimen testigantzak». Batez ere, ETAren inguruko informazioa jasoko da, eta argitu gabeko kasuak argitzen saiatzeko erabiliko da.]]> https://www.berria.eus/paperekoa/1877/004/001/2018-08-28/jaurlaritzak_28_legegaitatik_hiru_atera_ditu_aurrera_legegintzaldi_erdian.htm Tue, 28 Aug 2018 00:00:00 +0200 Iraitz Mateo Gogorza https://www.berria.eus/paperekoa/1877/004/001/2018-08-28/jaurlaritzak_28_legegaitatik_hiru_atera_ditu_aurrera_legegintzaldi_erdian.htm\nJoan den urte politikoko azken eztabaidan, DSBE diru sarrerak bermatzeko errentaren erreforma izan zuten hizpide, eta, orduan, agerian geratu zen Eusko Jaurlaritza sostengatzen duten alderdiek orain ez dutela PPren lehengo babesa. EAJk eta PSE-EEk prozesua abiatu nahi zuten lege proposamen baten bidez Eusko Jaurlaritzaren lege proiektu gisa aurkeztu ordez, horrek behar dituen txosten juridiko eta ekonomiko guztiekin-, baina, EH Bildu eta Elkarrekin Podemos ez ezik, PP ere kritiko izan zen estrategia horrekin. Hala, jeltzaleek eta sozialistek ez zutenez gehiengorik bermatu osoko bilkuran aurrera ateratzeko, tramitea etetea erabaki zuten.\nGobernuaren lege ekoizpena ez ezik, oposizioarena ere ez da oso emankorra izan legealdia hasi zenetik. EH Bilduk, Elkarrekin Podemosek eta PPk proposatutako lege egitasmo oso gutxi onartu dira, eta onartu direnak ez dira izan munta handikoak. PPren ekimenez aurrera atera dira, besteak beste, EAEko Eskola Kontseiluei eta Industriaren Sustapen eta Eraldaketari buruzko legeen aldaketak. ]]> https://www.berria.eus/paperekoa/1857/007/001/2018-08-28/eh_bildu_prest_dago_bide_orri_baten_truke_kontuak_onesteko.htm Tue, 28 Aug 2018 00:00:00 +0200 Iraitz Mateo Gogorza https://www.berria.eus/paperekoa/1857/007/001/2018-08-28/eh_bildu_prest_dago_bide_orri_baten_truke_kontuak_onesteko.htm\nBestalde, ELAko idazkari nagusi Adolfo MuÃ±oz Txiki-k esan du ELAren eta LABen batasunak «enbarazu» egiten diola EH Bilduri EAJrekin akordioak lortzeko orduan.]]> https://www.berria.eus/paperekoa/1907/007/001/2018-08-22/erkorekak_lantalde_bat_eskatu_du_espetxeen_transferentzia_egiteko.htm Wed, 22 Aug 2018 00:00:00 +0200 Iraitz Mateo Gogorza https://www.berria.eus/paperekoa/1907/007/001/2018-08-22/erkorekak_lantalde_bat_eskatu_du_espetxeen_transferentzia_egiteko.htm\nBerri agentzia bati eginiko adierazpenetan, Erkorekak jakinarazi du bi administrazioek hasi dituztela elkarrizketak -irailean trenbideen eta autobideen eskumenen transferentzia jorratuko dute batzorde mistoan-, baina azpimarratu du Jaurlaritzak ez duela Madrilen erantzunik jaso espetxeen eskumenari buruz: «Oraingoz, ez dugu ez aldeko eta ez kontrako erantzun sendorik». Erkorekak berretsi du PSOEren gobernuak badakiela gai hori «premiazkoa» dela Urkulluren gobernuarentzat , Gizarte Segurantzaren kudeaketa ekonomikoaren eskumenarekin batera. Gogoratu du bi alor horien transferentzia EAJren eta PSE-EEren gobernu itunean jaso zutela.\nHiru urteko espetxe zigorra bete ondoren, aske geratu zen atzo Aitor Fernandez euskal presoa. 2015ean espetxeratu zuten, Aingeru CardaÃ±orekin batera, hamalau urte lehenago egindako kale eraso bat leporatuta -2001ean Bilboko Santutxu auzoko kutxazain automatiko bat erretzea-. Ertzaintzak 2003an atxilotu zituen, eta Arkautiko polizia etxean (Araba) eginiko deklarazioetan oinarrituta zigortu zituzten. Atxiloaldian tratu txarrak jasan zituztela salatu zuten.]]> https://www.berria.eus/albisteak/155814/gizarte_segurantza_eta_espetxe_eskumena_eskualdatzeko_lantaldea_eskatu_dio_erkorekak_sanchezi.htm Tue, 21 Aug 2018 07:21:44 +0200 Iraitz Mateo Gogorza https://www.berria.eus/albisteak/155814/gizarte_segurantza_eta_espetxe_eskumena_eskualdatzeko_lantaldea_eskatu_dio_erkorekak_sanchezi.htm https://www.berria.eus/albisteak/155666/bilboko_konpartsek_bat_egin_dute_orain_presoak_dinamikarekin.htm Thu, 16 Aug 2018 15:49:28 +0200 Iraitz Mateo Gogorza https://www.berria.eus/albisteak/155666/bilboko_konpartsek_bat_egin_dute_orain_presoak_dinamikarekin.htm https://www.berria.eus/paperekoa/1872/006/001/2018-08-15/bi_kontrol_egunean.htm Wed, 15 Aug 2018 00:00:00 +0200 Iraitz Mateo Gogorza https://www.berria.eus/paperekoa/1872/006/001/2018-08-15/bi_kontrol_egunean.htm\nHala ere, Madrilek berak bestelako datuak eman izan ditu Poliziak Euskal Herrian egindako kontrolen inguruan. Aurtengo martxoan, Julen Arzuaga EH Bilduko legebiltzarkideak galdera bera egin zion Eusko Jaurlaritzari, eta Estefania Beltran de Heredia Segurtasun sailburuak plazaratu zituen Espainiako Gobernuak helarazi zizkion datuak: 2017. urtean, Espainiako segurtasun indarrek 1.650 kontrol egin zituzten Araban, Bizkaian eta Gipuzkoan -ia denak Guardia Zibilak eginak-. Galdera berak bi erantzun ezberdin izan ditu, beraz, nahiz eta bi datuak Espainiako Gobernuarenak izan.\nBildarratz ez da polizia kopuruari erreparatu eta hura moldatu beharra ikusten duen bakarra. Guardia Zibilaren Elkarte Independenteak ere interpretazio hori egin du: Araban, Bizkaian eta Gipuzkoan jardunean dagoen agente kopurua gutxitzeko eskatu du. Zehazki, langile kopurua «birmoldatzea» proposatu dute. Azpimarratu dute eskakizun hori «ETArik gabeko garaia» delako egin dutela, eta gutun bat bidali diote Eusko Jaurlaritzari bilera bat egin eta gai horri buruzko informazioa «lehen eskutik» jaso nahi dutelako. Guardia Zibilaren ordezkari gisa, azaldu dute beren «betebeharra» dela «eraginkorra den edonolako egitasmotan parte hartzea», interes profesional, sozial edo ekonomikoei lotuta badaude. ]]> https://www.berria.eus/albisteak/155546/kalera_kalera_k_manifestaziora_deitu_du_presoak_kaleratzeko_bide_orri_bateratu_baten_alde.htm Mon, 13 Aug 2018 07:27:22 +0200 Iraitz Mateo Gogorza https://www.berria.eus/albisteak/155546/kalera_kalera_k_manifestaziora_deitu_du_presoak_kaleratzeko_bide_orri_bateratu_baten_alde.htm https://www.berria.eus/paperekoa/1943/009/001/2018-08-12/pp_eta_biktimak_aurrez_aurre.htm Sun, 12 Aug 2018 00:00:00 +0200 Iraitz Mateo Gogorza https://www.berria.eus/paperekoa/1943/009/001/2018-08-12/pp_eta_biktimak_aurrez_aurre.htm\nEusko Jaurlaritzak ez du egin balorazio ofizialik gerturatze horiei buruz. Gobernuko iturriek asteartean esandakoaren arabera, «begi onez» ikusten ditu gerturatzeak, eta «bide beretik jotzeko» aholkatu dio Espainiako Gobernuari, presoak EPPK-koak diren ala ez kontuan hartu gabe. Antzera mintzatu da IÃ±igo Urkullu Jaurlaritzako lehendakaria. Artikulu bat argitaratu zuen herenegun sare sozialetan, eta, euskal presoak berariaz aipatu gabe, nabarmendu zuen preso guztiek eskubide berberak dituztela. Eztabaida «alderdien borrokatik» atera eta «zuzenbidearen alorrera» eramatea galdegin zuen.\nEspainian eta PPn izandako buruzagitza aldaketarekin, alderdi horretako presidente Pablo Casadok presoen hurbilketa erabiltzen ari da Sanchezi oposizio gogorra egiteko, gaur egun lehiakide zuzena duen Ciudadanosekin aurre aurre. Baina jarrera hori ez dator bat ETAren biktimen elkarteenarekin. Covitek PPri egotzi dio «oposizioko politika» egitea, eta gogoratu du «zuzenbidera egokituak» direla bi presoen gerturatzeak. Elkarteko presidente Consuelo OrdoÃ±ezek gogoratu du Sanzi Villabonan zegoenean eman ziotela hirugarren gradua; hain justu, Espainiako Gobernuan Mariano Rajoy zegoenean. AVTk ere esan du Sanzek eta Morenok «legezko baldintzak» betetzen dituztela, baina ohartarazi du hurrengo aste eta hilabeteetan «adi» egongo direla egin daitezkeen gerturatzeekin.\nBiktimen jarrera ikusita, Casadok albo batera utzi behar izan du, «oraingoz», haiekin batera mobilizazio handi bat antolatzeko duela aste batzuk iradoki zuen proposamena. Sanchezi leporatu dio euskal presoen alorrean zituzten estatu itunak apurtzea. Eskatu dio «koherente» izateko «Espainiako gizarteak» eskatzen dionarekin eta «xantaietan» ez erortzeko. Casadok azaldu du euskal presoek «garaitu eta garaile» kontakizuna ez dutela onartu, eta uste du «garaituak» izan direla onartu ezean ez lituzketela gerturatu behar. EAEtik, PPren kongresuan Casado babestu zutenak mintzatu dira gaiari buruz —EAEko zuzendaritzak Soraya Saenz de Santamariak alde egin zuen—. Hainbat urtez euskal politikaren lehen lerrotik aldenduta egon den Carlos Iturgaitz eurodiputatua nabarmendu da horretan.]]> https://www.berria.eus/albisteak/155468/sarek_txalotu_egin_du_biktimen_taldeek_ppri_emandako_erantzuna.htm Fri, 10 Aug 2018 08:16:27 +0200 Iraitz Mateo Gogorza https://www.berria.eus/albisteak/155468/sarek_txalotu_egin_du_biktimen_taldeek_ppri_emandako_erantzuna.htm Olga Sanz eta Xabier Moreno euskal presoen gerturatzea dela eta. Joseba Azkarraga bozeramaileak legea betetzeko "baldintzarik" ez dela bete behar azaldu du. PPk egindako kritiken aurrean biktimen taldeek emandako "erantzuna" azpimarratu du, eta gogorarazi Alderdi Popularra Espainiako Gobernuan Jose Maria Aznarren gidaritzapean zegoenean (1996-2004), hainbat euskal preso hurbildu zituztela. Espainiako Gobernuari PPren soka askatzeko esan dio, eta esandakoa betetzeko. Gerturaketa dela eta sortutako "kontraesanak" kritikatu ditu, eta duela gutxi Fernando Grande-Marlaska Espainiako Barne ministroak esandakoak gogora ekarri: "Hurbilketa ez da espetxe onura, legea betetzea da". Azkarragak Pedro Sanchezi eskatu dio espetxe politika aldatzeko hartu zuen "konpromisoa" betetzeko. Espainiako presidenteari esan dio "nahikoa dela" presoen gerturatzeak egingo dituela esan eta ondoren ez egiterarekin, "orain" egin behar dituela espetxe politikako aldaketak. Azaldu du ados dagoela euskal presoen gerturatzeen berri biktimen taldeei ematearekin, baina ohartarazi du espetxe politika ezin dutela biktimen taldeek "diktatu" behar, ezta PPk ere. Euskal gizarteari parte hartze aktiboa eskatu dio Azkarragak, eta urriaren 20an Bilbon egingo den mobilizaziorako dei egin du. Biktimen iritzia Hitz egin duen azken biktima Maria Jauregi, ETAk hildako Juan Mari Jauregiren alaba izan da. Maria Jauregik Alderdi Popularrari eskatu dio biktimekin "demagogiarik ez egiteko" eta "biktima guztien izenean" hitz egiteari uzteko. PPk biktimak interes elektoralerako erabiltzen dituela salatu du Jauregik eta gaineratu du hurbiltzeak ez direla "espetxe onurak". ]]> https://www.berria.eus/albisteak/155384/lozak_esan_du_uda_amaitu_aurretik_preso_gehiago_gerturatu_litzaketela.htm Wed, 08 Aug 2018 09:32:19 +0200 Iraitz Mateo Gogorza https://www.berria.eus/albisteak/155384/lozak_esan_du_uda_amaitu_aurretik_preso_gehiago_gerturatu_litzaketela.htm https://www.berria.eus/paperekoa/1859/008/001/2018-08-07/ppk_lege_bat_aurkeztuko_du_presoei_harrera_egitea_debekatzeko.htm Tue, 07 Aug 2018 00:00:00 +0200 Iraitz Mateo Gogorza https://www.berria.eus/paperekoa/1859/008/001/2018-08-07/ppk_lege_bat_aurkeztuko_du_presoei_harrera_egitea_debekatzeko.htm\nMarotok telebista kate batean atzo eginiko elkarrizketan izan zuen hizpide presoen auzia. Haren iritziz, gertatutakoa ez da berdinen arteko gatazka bat izan: «Ez da biren arteko gatazka bat; biktimak eta borreroak daude». Ikuspuntu hori kontuan hartu beharrekoa iruditzen zaio, eta salatu du presoei egindako harrerek ez dutela hala egiten. Presoen gerturatzeko aukeraren inguruan, Marotok uste du Sanchezek espetxe politika aldatuko duela EAJri eta EH Bilduri «zor dien mesedearengatik»; PP Espainiako Gobernutik kanporatzearen alde bozkatzeagatik.\nRaquel Gonzalez PPko Bizkaiko arduraduna ere presoak gerturatzearen aurka azaldu da. Esan du EAJk espetxe politika berri bat proposatu duela, eta PSOE hura betetzeko prest dagoela, «biktimen umilazioa kontuan hartu gabe». Gonzalezen iritziz, presoek «justiziarekin elkarlanean» aritu behar dute «benetan gizarteratu nahi badute».\nPablo Casado PPko presidenteak Gasteiz bisitatu zuen joan den asteburuan. Datorren urte politikorako proiektuaz hitz egitekoak ziren, eta presoen gaiak izan zuen tarterik. Casadok adierazi zuen PPk ez duela onartuko presoen aldeko harrerarik. Haren esanetan, «300 atentatu argitzen lagundu nahi izan ez duten hiltzaileek» ez dute merezi inolako «onurarik». Sanchezen gobernuari ohartarazi dio «kontu handiz ibiltzeko» kontu horrekin. Arabako hiriburura egindako bisitan herritarren txistuak jaso izana salatu du PPk.\nGainera, Casado kritiko agertu zen PSOEren gobernuak kendu egin duelako PPren gobernuak jarritako helegite bat, Poliziaren indarkeriaren bikitmen Euskal Autonomia Erkidegoko legeari jarri ziona: «Espainian ez da egon abusu polizialik, baizik eta ETAk hildako poliziak eta guardia zibilak». ETAk hildako Juan Maria Jauregiren alaba Maria Jauregik erantzun zion sare sozialetan: «Nor engainatu nahi duzu? Nola egin ditzakezu halako adierazpenak?».\nArantxa Tapia Eusko Jaurlaritzako Garapen Ekonomikoko sailburua Casadoren jokabidearen kontra agertu da, eta leporatu dio «interesa» izatea «ezegonkortasun politikoa» sortzeko: «Ez dezala hainbeste berotu giro politikoa legearen ezarpena era alderdikoian erabiliz».\n«Balizko» 4.000 «biktima»\nIgandean, Santiago Arrospide euskal presoa irten zen Topaseko espetxetik (Salamanca, Espainia), kartzelan 30 urte igaro ostean, guztiak lehen graduan. Hori dela eta, Fernando Grande-Marlaska Espainiako Barne ministroak agindu zuen Arrospideren herriratzea zelatatzeko, jakiteko ea «deliturik» egiten zen. Arrospideri, ordea, ez zioten harrera publikorik egin. Egun hartan bertan zenbait mobilizazio egin zituzten Euskal Herriko zenbait hondartzatan, Etxerat euskal preso eta senideen elkarteak deituta. Urrunketa politikaren amaiera exijitu eta euskal preso eta iheslariak «etxean eta bizirik» nahi dituztela aldarrikatu zuten. Azaldu zuten presoen senide eta lagunak —4.000 baino gehiago— «balizko biktimak» direla, eta asteburuero bizia «arriskuan» jartzen dutela. Hortaz, premiazkotzat jo zuen presoen auzia konponbidean jartzea.]]> https://www.berria.eus/paperekoa/1890/006/001/2018-08-04/kritikoen_izena_hartuko_du_ahal_dugu_ko_talde_parlamentarioak.htm Sat, 04 Aug 2018 00:00:00 +0200 Iraitz Mateo Gogorza https://www.berria.eus/paperekoa/1890/006/001/2018-08-04/kritikoen_izena_hartuko_du_ahal_dugu_ko_talde_parlamentarioak.htm\nIzen aldaketa onartzeak «ezustean» harrapatu du Perez, ez baitzuen halakorik «espero». Halere, uste du aldaketa «bereziki garrantzitsua» dela ikuspegi sinbolikotik. Izan ere, «nahasketak» saihesteko baliagarria izango da, Perezen iritziz. Gaineratu duenez, izena aldatuta, talde kritikoak ez du ibili beharko bat egiten ez duen alderdi baten «izenpean», eta erantsi du egungo zuzendaritzak ez dituela ordezkatzen eta «antolakunde bertikal» bat bihurtu dela. Bestalde, adierazi du izen berriak proiektu politiko berri bat sortzea ezkutatu nahiko balu «aspaldi egina» izango luketela, eta ez dela horrela izan.\nDani Lopez Ahal Dugu-ko Antolakuntza idazkaria, ordea, kritiko azaldu da izen aldaketarekin, eta «iruzur demokratikotzat» jo du; zehazki, «Orain Bai ez, Ahal Dugu bozkatu zuten 46.000 herritarrei eginiko iruzurra» da, Lopezen esanetan. Gainera, arbuiatu du «Europako alderdi ustelenaren babesarekin» gauzatu izana izen aldaketa. Edozein gisatara, uste du «positiboa» dela jendeak aurrerantzean «bereizi ahal izatea zer den eta zer ez den Ahal Dugu».\nBestalde, Nafarroako Parlamentuko Mahaiak atzoko bileran erabaki zuen Idoia Tajadura legelari nagusia kargugabetzea. Legebiltzarreko presidente Ainhoa Aznarezek proposatu zuen neurria, harengan «konfiantza» galdu zuela eta. Aznarezek berak, Unai Hualdek (Geroa Bai) eta Maiorga Ramirezek (EH Bildu) bozkatu zuten kargugabetzearen alde. Kontra egin zuten, berriz, Alberto Catalan eta Maribel Garcia Malo UPNko parlamentariek.]]> https://www.berria.eus/albisteak/155234/039ahal_dugu_orain_bai039_izena_hartuko_dute_ahal_dugu_ko_kritikoek_nafarroako_parlamentuan.htm Fri, 03 Aug 2018 14:57:57 +0200 Iraitz Mateo Gogorza https://www.berria.eus/albisteak/155234/039ahal_dugu_orain_bai039_izena_hartuko_dute_ahal_dugu_ko_kritikoek_nafarroako_parlamentuan.htm https://www.berria.eus/albisteak/155196/gonzalezek_adierazi_du_eaeko_ppren_eta_casadoren_arteko_lotura_estua_dela.htm Thu, 02 Aug 2018 07:35:15 +0200 Iraitz Mateo Gogorza https://www.berria.eus/albisteak/155196/gonzalezek_adierazi_du_eaeko_ppren_eta_casadoren_arteko_lotura_estua_dela.htm https://www.berria.eus/paperekoa/1877/004/001/2018-08-02/presoen_senide_eta_lagunen_ilusioarekin_ez_jolasteko_eskatu_du_etxerat_elkarteak.htm Thu, 02 Aug 2018 00:00:00 +0200 Iraitz Mateo Gogorza https://www.berria.eus/paperekoa/1877/004/001/2018-08-02/presoen_senide_eta_lagunen_ilusioarekin_ez_jolasteko_eskatu_du_etxerat_elkarteak.htm\nEusko Jaurlaritzako lehendakari IÃ±igo Urkulluri eman nahi zioten azken urteko balorazioarekin Etxerat-ek osatutako dokumentua, baina beste konpromiso batzuk zirela medio, Urkullu ez zen Loiolan egon. Haren ordez, Bakartxo Tejeria Eusko Legebiltzarreko presidenteak eta Markel Olano Gipuzkoako ahaldun nagusiak jaso zuten. Naike Diez Etxerat-eko kideak salatu zuen presoen senide eta lagunen «bizitzarekin eta esperantzarekin jolasean» ari direla, eta euskal preso eta iheslariak etxean eta bizirik nahi dituztela «berehala».\nHain justu, beste istripu baten berri eman zuen arratsaldean Etxerat-ek. Kepa Arronategi presoaren senideak Almeriatik Euskal Herrira zeramatzan furgonetaren gurpil bat lehertu egin zen, baina gidariak ez zuen ibilgailuaren kontrola galdu, eta barruan zihoazen guztiak onik irten ziren.\nDiezen esanetan, giza eskubideak urratzen ditu politika horrek, eta senide eta lagunek «sufritzen» jarraitzen dute bisita egin ahal izateko. Diezek azaldu zuen asteburuero beren bizitza «arriskuan» jartzen dutela eta hori amaitu beharra dagoela: «Ez dugu berriz harrikatuak izan nahi, ez dugu Andaluziako espetxeetara bidaiarik egin nahi, ez dugu istripurik gertatzerik nahi». Gogorarazi zuen, halaber, presoen urrunketa jasaten duten senide eta lagunak «balizko biktimak» direla.\nTejeriari eta Olanori Diezek eta Fermina Villanueva Etxerat-eko lehendakariakeman zieten elkartearen dokumentua eta hari atxikitako eskutitza. Gutuna ematearekin batera, Diezek esan zien gustatuko litzaiekeela «datorren urtean elkartu behar ez izatea», horrek esan nahiko lukeelako presoen auzian «aurrerapausoak» izan direla. Etxerat-ek ez du ezagutarazi dokumentuaren edukia. Azaldu zuen Eusko Jaurlaritzako Lehendakaritzari zor zaion «errespetuagatik» eta elkarren arteko «lan zuzena eta isila» sustatzeko erabaki dutela agiriaren edukia ez plazaratzea.\nBestalde, Espainiako Gobernuak bestelako espetxe politika bat ezartzeko aukeraz esandakoekin mesfidati agertu ziren Etxerat-eko kideak: «Asko ari da hitz egiten, egiten ari direnerako». Adierazpenez gain «mugimendu errealik» ez dela egiten ari salatu zuen Diezek, eta senide eta lagunen ilusioarekin jolasean ez ibiltzeko eskatu zuen, uste baitu hala egiten dutela azken egunetako albisteek. Erantsi zuenez, ekintzarik ikusi ezean, ezin dute baloraziorik egin Pedro Sanchezen gobernuaren inguruan.\nDiezek hizpide izan zuen joan den asteburuan Algecirasen (Espainia) presoen senide eta lagunak bisitetara eramaten dituen autobusak jasandako erasoa ere. Algeciras espetxetik itzultzeko bidaian kanpoko harrikadek autobuseko kristala hautsi zuten. Diezek esan zuen «onartezina» dela eta errepide nahiz bidaia horiek «iragana» izan beharko luketeela: «Salbuespenezko politikaren berehalako amaiera eskatzen dugu, gu balizko biktimak izan ez gaitezen, ez dakigulako hurrengo asteburuan zer gertatuko zaigun urruneko errepide horietan».\nEuskal presoen auzian «aurrerapausoak» emateko eskatu dio Unai Urruzuno EH Bilduko legebiltzarkideak ere PSOEren gobernuari. Europa Press agentziari eginiko adierazpenetan, presoen senideak eta lagunak zeramatzan autobusaren aurkako erasoa gaitzetsi du, eta gaineratu «horrelako gertakariek» adierazten dutela sakabanaketa politikarekin eten beharra dagoela. Hasieran Sanchezen gobernuak espetxe politika aldatzeko asmoarekin «baikor» azaldu baziren ere, pausorik ez dutela ikusi azaldu du Urruzunok.]]>


Jabetzaren ulerkera ezberdin bat\n« Bizitzeko behar ditugun ondasunak, geure baitan ez ditugunak, zer-nola geureganatzen ditugu ? Horra hor, oinarri-oinarriko giza galdera. »\nBehin eta berriz errepikatu dugu jabetza pribatua deuseztatu nahi dugula, ondasunen ekoizpen eta banaketa modu kapitalista suntsitu nahi ditugula. Nolako harremana nahiko genuke bada ondasunekin? Jabetza kolektiboaz jardun izan dugu, baina zertan datza horrek zehazki? Nolako gizarte antolaketak egikaritu dezake norbanako bakoitzak bizitzeko behar dituen baliabideak edukitzea?\nHain egiten da zaila, kapitalismo betean, etorkizunean eraiki nahiko genukeen bestelako gizarte antolaketa oso bat irudikatzea. « Aurreak erakusten du atzea nola dantzatu» dio esaera zahar batek. Aurrea iragana da euskaraz, gure « aurrekoak », gure arbasoak dira. Eta tira, uste dut haiei so egiteak balio digula irakasgai interesgarri batzuk ateratzeko bederen.\nZentzu horretan, interesgarria egin zaidan Patxi Juaristiren « Euskaldunak eta ondasunak » lana aipatu nahi nuke. Ikerketa lan horretan, Justo Mokoroak 1990an argitaratu zuen Repertorio de locuciones del habla popular vasca, 92.167 esaeraz osaturiko bilduma oinarri harturik, euskaldunek ondasunekiko zituzten harremanak aztertzen dira. Juaristiren lanetik, esaera zaharrek gorpuzten duten gizarte errealitatea laburki azaltzen saiatuko naiz.\nEtxeak izigarriko garrantzia du gizarte errealitate honetan, ikusten dugu, etxea gizarte eta ekonomiaren antolaketaren erdigunean kokatzen den instituzioa dela. Esaera zaharretan, ondasunak etxeko eta etxerako bezala agertzen dira.\nOndasun iraunkor eta ez-iraunkorren arteko ezberdintasuna nabaria da baina. Ondasun iraunkorrek (etxea, oihana, mendiak...), belaunaldiz belaunaldi etxean bizi direnen zerbitzura egon behar dutenez, etxeko atal zatiezinak dira, hauen salmenta gaitzetsia da. Ondasun ez-iraunkorrak aldiz, (elikagaiak, etxe-abereak, arropak...), etxeko badira ere, momentu horretan etxeko direnen zerbitzura daudenez, etxeko arduradunaren esku dago hauek nola erabili erabakitzea.\nOndasunekiko harremanetan erdigunea den etxea, gizakien arteko harremanetan ere erdigunean aurkitzen da. Gizartekideek, ondasunek bezala, etxeko eta etxerako agertzen dute beren burua besteen aitzinean (“Nor zara?” galderari, “Bordaberriko alaba” erantzuten zitzaion. Norekin ezkondu baino “nora ezkondu da?” galdera egiten zen. Horregatik ezin zen edonorekin ezkondu, “etxerako modukoa” zen pertsonarekin baizik). Nor izatea, nonbaitekoa izateari, etxeren batekoa izateari loturik dago, eta uler genezake, honek pertsonak etxearekin erantzukizunez jokatzera eramaten dituela. Etxeak etxekoei ematen dien babesa, hauek etxea aurrera ateratzeko eta zaintzeko duten erantzukizunaren ondorio zuzena baita.\nEtxeko ondasun iraunkorrak bezala, herriko ondasun iraunkorrak ere, momentu horretan herritar direnen, izan direnen eta etorkizunean izanen direnen erabilerarako dira. Herritarrek edo garaian garaiko buruzagiek ezingo dituzte nahieran erabili. Herriari lotuak diren heinean, hauen salmenta, ustiaketa gehiegizkoa edo komunitatetik urruntze erabakiekiko gaitzespena agertzen da.\nOndasunak herriko eta etxeko izateak azaltzen du eurekiko harremanetan gure eta zuen kontzeptuak erabiltzea (gure basoak, zuen etxea, gure borda;..). Gisa berean, pertsonak, etxeko direnez eta etxea komunitate ondasuna denez, gure eta zuen kontzeptuei loturik ageriko dira (gure Kattalin, zuen semea...: gure (etxeko/komunitateko) Kattalin).\nKomunitateek, zehazkiago, herriak eta etxeak garrantzia duten gizarte antolaketa baten lekukotza dakarkigute esaera zahar hauek. Ondasun iraunkorrak ez dira norbaitenak edo norbaiten propietate. Pertsonek, komunitate bateko kide direlako (etxeko edo herriko kide direlako), lortzen dute ondasunak erabili eta gozatzeko eskumena.\nZuzenbide Erromatarrean eskubide guztiak ematen zaizkio lurraren jabeari. Esaeretan agertzen den araubidean aldiz, mugak ezartzen zaizkio jabeari, etxekoen eta herritarren onerako: gizabanakoek ondasun iraunkorrez gozatzeko eta gozamen horren ondorioz sortzen diren fruituak jasotzeko eskubideak badituzte ere, ezin dituzte arduragabekeriaz erabili, ez etxearen eta etxekoen nahi eta interesen aurka jarri, ezta familiatik kanpora atera ere.\nOndasun iraunkorrei dagokienez, hauek behar den bezala zaintzeko konpromisoa hartzen dute pertsonek, euren erantzule bilakatzen dira. Nabardura ez da nolanahikoa; izan ere, gizarte mailako inplikazio argiak ditu: alde batetik, garai bakoitzean herriko edo etxeko ondarearen arduradunak ezingo du ondasunekin nahi duena egin, datozen belaunaldiei ere baitagokizkie. Beste aldetik, ardura hori egoki betetzeko gai izanen den gizartekide bakar bat hautatuko da garai bakoitzean. Herriaren kasuan alkatea bezala, etxearen kasuan berezitasun onenak dituen seme-alaba etxearen jabe eginen da. Datozen belaunaldiekiko dagoen erantzukizuna ziurtatzeko molde egokiena da hau (“Nagusi askoren astoa, goseak hil”, “Etxeak ate bat eta nagusi bat”).\nOndasun ez-iraunkorrak aldiz, momentuko komunitate kideei dagozkie, euren bizitzeko beharrak asetzeko dira. Etxeko jaun, buru, jabe, nagusi edo ugazaba bezala dagienaren esku dago haiei buruzko erabakiak (salmenta, trukea eta ematea barne) hartzea, momentuko komunitatearen onenerako.\nOndasun iraunkor eta ez-iraunkorren erabilpen ezberdin honek ondasunekiko harremanen oinarrian lana eta besteekiko erantzukizuna zeudela pentsatzera garamatza. Izan ere, ondasun iraunkorrak aurreko gizartekideek utzitakoak dira, norbere zuzeneko lanik gabe lortuak. Ondasun ez-iraunkorrak aldiz, norbere zuzeneko lanaren ondorio dira eta ez dute ondoko belaunaldiekin neholako loturarik.\nEtxeko arduradunak bere eta bere etxekoen lanaren etekinekiko aginte osoa badu ere, aurreko gizartekideengandik jaso dituen ondasunekin ezin du nahi duena egin. Etorkizuneko gizakiekin dituen erantzukizunen ondorioz, ondasunak eskuratu dituen modu berean edo hobetuak emateko konpromisoa hartu du, eta honek hauen edonolako erabilera mugatzen du.\nZuzenbide Erromatarrak ondasunak nahi bezala erabili, edo erabilerarik gabe uzteko ere, botere ahalguztiduna ematen dio jabeari; aztertzen gabiltzan gizarte errealitate honetan aldiz, lanak eta besteekiko erantzukizunak ematen dute ondasunen erabileraren neurria.\nEtxerako hautatua den pertsonak, aurreko belaunaldietatik etxe eta lurrekiko administrazio betebeharra hartzen du. Gizarte funtzio bat betetzeari lotzen du bere burua, azken finean (“gurasoak urtetan aurrera samartuak ziralako seme zarrenak artu-bearra zuan etxeko ardura”). Etxearen jabe egitea, etxearen ardura hartzea da. Ondarea hartzeak betebeharren ardura hartzea erran nahi du, ondasunak hartzea baino gehiago.\nGizarte errealitate honetan ardurak propietatearen tokia hartzen duela erran daiteke: ondasun iraunkorrak, norbaitenak izan beharrean, gizartearen zerbitzura daude eta garaian garaiko beharren arabera erabakiko da zertarako erabili edo noren eskuetan jarriko diren.\nJuaristiren esanetan, euskaldunek ondasunekin izan ohi zituzten harremanek funtzio zehatza betetzen zuten: lurra urri eta populazio gehiegi sortzen zen lurraldean herri baten biziraupena belaunaldiz belaunaldi ziurtatzea. Horregatik, hain zuzen ere, gizakia herriko zein etxeko ondasunekin arduradun izatera eta, era berean, erabilera guztiz mugatzera bultzatzen zen. Ondasunei, mendez mende zerbitzua ematea zegokien eta zerbitzu horri jarraibidea emateko, ondoko belaunaldien biziraupena ziurtatzeko alegia, beharrezko araua zen etxea eta lurrak behar bezala zainduko zituen pertsonaren ardurapean ezartzea. Arduragabekeriak edo zatiketak etxearen burujabetza ekonomikoa hautsi eta bizibide guztia jarriko zukeen arriskuan.\nEgin berri dugun azterketan, iraganeko, gaur eguneko eta etorkizuneko belaunaldiek osatzen duten komunitatearen ongizatea beste edonolako interesen gainetik jartzen duen mundu ikuskera agertzen zaigu, beraz. Eskubideetan oinarritutako gizarteetan ondasunak errespetatu beharra azpimarratzen da, ekiteko askatasun eta berdintasun abstraktua; arduran oinarriturikoetan aldiz, erantzukizuna. Euskal Herrian besteekiko eta ondasunekiko arduran oinarrituriko gizartea genuela erran genezake. Herri, auzo, etxe zein gizartekideen arteko harremanak elkarrenganako zor, erantzukizun edo betebeharrean oinarritzen ziren.\nBestalde, lanari garrantzia ematen zion mundu ikuskera ageri zaigu. Ondasun iraunkorrak nehorenak ez ziren heinean, lanak edota erabilerak berak ematen zuen hauetaz gozatzeko eskumena. Alferkeriarako toki gutxi uzten zuen gizartea zen beraz. Lurraren propietaterik ez zen, lana baitzen ondasunen oinarri eta iturburu bakarra. Horrela ulertzen da lanak gizarte honetan zuen mirespena.2\nOroren buru, komunitatearen ongi izatea interes indibidualen gainetik jartzen duen gizarte antolaketa gorpuzten dute esaera zaharrek. Ondasunak eskuratzearen oinarrian komunitatearen lana egonik, zaintza, betebehar, ardura eta erantzukizunari loturiko jabetzaren ulerkera bat azaldu zaigu.\nNon geratu zaizkigu bada esaera zahar hauek? Ederki hartu digute honezkero hautsa.\nNola erabiliko ditu baina esaera zahar hauek, guztiz bizi lege ezberdinak dituen euskal gizarteak? Euskaldunok ba al dugu jada inguruko kulturetatik bereizten den bizi legerik?\nSortu beharko ditugu nahitaez kultura kapitalistarenak baino hobeak.\nArbasoen kultura hau, iragan mitifikatu bat baino, izan bedi etorkizuna eraikitzeko ikasleku.\n Pako Garmendiak Patxi Juaristiren Euskaldunak eta Ondasunak liburuan idatzitako hitzaurretik.\n Juaristi.P. (2001), Euskaldunak eta Ondasunak. Pamiela.


Ezkutuko piztiak hamalau - Enok - Uztarria (Azpeitia)\nEzkutuko piztiak hamalau\nEnok | Iritzia\n2020ko mar. 11a, 13:09\nGerturatu eta lau. Halaxe dio komunitateko erabiltzaile berri batek atari honetan. Badirudi Koronabirusa baino azkarrago zabaltzen ari dela notizia bakoitzaren azpian iruzkinak idaztea edota hobeto esanda, "troleatzea".\nAskotarikoak dira eta izan dira trollak sarean, txiolari famatuak han eta hemen, Osaba Sabin @aranagoiri edota bertso-troll @PatxiBakallo esaterako. "Iritzi publikoaren izar anonimo" modura definitzen zituen 'Argia' aldizkariak artikulu batean troll hauek.\nUrrutira joan gabe, gurean ere baditugu trollak. Batzuk umoretik eta beste batzuk anonimotasunak eman dezakeen indarretik eta ausardiatik komunitateko erabiltzaile orori (adierazpen askatasunaren izenean) bere iritzia emateko aukera aprobetxatuta. Hala ere, ez nuke Uztarriako moderatzaileen paperean jarri nahiko egoera hauek kudeatzeko momentuan.\nEz noa erabat subjektiboa den troll zerrenda bat plazaratzera, bakoitzak jakingo du zer intentziorekin idazten duen atari honetan. Beti gustatu izan zait iruzkinak irakurtzea, herritarrek parte hartzea, herriko gertakariei termometroa hartzea. Baina badaukat sentipen bat: iritzi sanoak, kritikoak eta eraikitzaileak gutxitzen ari direla, eta lehenago edo geroago neurriak hartu beharko direla.\nMartxoko Uztarriaren zenbakian gai honen inguruko hausnarketa bat egiteko gonbita luzatu nahi izan da irudi honekin.\nMaite Garmendia | 2020-03-11 : 15:53\nErreza da gero kristorenak eta bi esatea bai taberna batean tragoa eskutan duzunean, bai gaitzizen xelebre batean ezkutatzen zarenean ere.\n"Adierazpen askatasuna" omen dugun garaian, zergatik ezkutatu? Zer arrazoi daude hori egiteko herri honetan?\nAh, bai, sokamuturraren gaia. Gai tabua. Ikutu ezina, eztabaidaezina.\nHerriaren "gehiengoa" alde egonik,zergatik ez aurpegia eman eta defendatu? Zeren beldur gaude erraietatik defendatzen dugun horren alde egiteko gehien gehienak gurekin badaude?\nBerrogeita hamar kilo inguru dituen sokarekin lotuta dagoen animalia horren aurrean ehundaka lagun jartzeak ematen duen adrenalinarik sortzen ez duelako?\nNeu ere sokamuturrean ibilitakoa naiz, urrutian edo karreretan gora ta behera, eta bizi izan dut adrenalina azpeitiar hori.\nAsko bizi eta pentsatu eta gero beste era batera ikusten ditut gauzak. Eta festak "gozatzeko" inork ez duela zertan sufritu pentsatzen dut. Festa eredu hori ez da nirea eta inolako lotsarik ez dut hori esateko.\nNik defendituko dudan jai eredua ez da hau.\n"Gutxi" izango garela festa eredu "tradizionalista" hau aldatu nahiko genukeenak?\nAldaketa handiak, jende talde txikiak izaten dituzte beren hastapenetan.\nNik hala pentsatzen dut eta hala adierazten dut.


Mayk iradoki du 'brexit'-aren atzerapen luzea onartuko duela | Mundua | Berria\nMayk iradoki du 'brexit'-aren atzerapen luzea onartuko duela\nMerkelek adierazi du irteera dataren atzerapen «ahalik eta laburrena» nahi duela, Europar Kontseilua hasi aurretik. Erresuma Batuko lehen ministroak ez ditu argitu kargua uzteari buruzko asmoak\nDonald Tusk, Theresa May eta Angela Merkel Europar Kontseiluaren bilera hasi aurretik, atzo. OLIVIER HOSLET / EFE\nTheresa May Erresuma Batuko lehen ministroak atzo iradoki zuen brexit-aren atzerapen luzea onartuko duela, Europako Batasuneko (EB) gainontzeko 27 estatu kideek eskaintzen dioten data edozein dela ere. Europar Kontseiluaren ezohiko bileran izan zen Erresuma Batuko lehen ministroa, eta hitzordu horren aurretik egin zituen asmo horri buruzko adierazpenak; berez, Mayk biharko data ekainaren 30era arte atzeratu nahi du, baina estatu kideek oraingoan nahiago dute irteera eguna askoz ere beranduagorako utzi. «Ekainaren 30era arteko atzerapena eskatu dut, baina garrantzitsuena da edozein luzapenek balio behar digula EBtik irteteko akordioa onartu eta berehala», adierazi zuen Erresuma Batuko lehen ministroak, kazetarien aurrean.\nBatez ere bi data izan dira eztabaidagai asteon, eta horien inguruan ari ziren eztabaidatzen estatu kideak, lerro hauek idazterako: brexit-a bederatzi hilabetez atzeratzea, urte amaierara arte, edo hamabi hilabetez, datorren urtera arte, Donald Tusk Europar Kontseiluko presidenteak proposatu bezala. Atzoko goi bileraren aurretik, Angela Merkel Alemaniako kantzilerrak adierazi zuen luzapenak «ahalik eta motzena» izan behar duela, baina ez zuen eperik aipatu; jakina da brexit-aren prozesuan jarrera malgua izan duela Berlinek, eta ez da baztertzen Merkel atzerapen luze baten alde agertzea. Frantziak, baina, jarrera askoz ere gogorragoa erakutsi du, eta Emmanuel Macron presidentea hainbatetan agertu da kexu egoerarekin; izan ere, argudiatu izan du, atzo egin bezala, Erresuma Batuaren irteerarako prozesuak EBren erreformak oztopatzen dituela —hori izan zen haren kanpainako puntu nagusietako bat—. Horregatik, aukera handiak daude Macron luzapen motz baten alde agertzeko: «Niretzat ez dago bermerik. May entzuteko gogotsu nago. Zurrumurruak entzuten ditut, baina atzerapen luzerik ez dago ziurtatuta», ohartarazi zuen Frantziako presidenteak, goi bileraren aurretik.\nMacronek, baina, bakarrik geratzeko arriskua du bere jarreraren defentsan. Giuseppe Conte Italiako lehen ministroa, Andrej Babis Txekiakoa eta Marjan Sarec Esloveniakoa, esaterako, brexit-a urte amaierara arte luzatzearen alde agertu ziren; ez, ordea, Sebastian Kurz Austriako kantzilerra, tarte hori «luzeegia» delakoan. Martxoko goi bileran gertatu bezala, agerian geratu da 27en batasuna ez dela erabatekoa eta, brexit-a gauzatuko balitz, zail izango dutela horri eustea etorkizuneko harremanari buruzko negoziazioetan, hainbeste interes jokoan baitaude.\nArgi dagoen bakarra da inork ez diola betorik ezarriko irteera eguna berriz atzeratzeari —martxoaren 29koa biharko datara atzeratu zuten, akordiorik gabeko testuingurua eragotzi nahi baitute. Hori lortzeko beste egiteko bat Londresen dago, Mayk oraindik ez baitu lortu brexit-erako akordioa onarraraztea; hiru aldiz esan dio ezetz Komunen Ganberak. Haren itxaropen bakarra laboristekin izaten ari den negoziazioak dira, zeinek gaur jarraituko duten.\nIkusteko dago, halaber, zer etorkizun politiko izango duen Mayk atzerapen luzea onartzen badu. Izan ere, otsailaren 20an adierazi zuen ez dagoela «lehen ministro gisa prest» brexit-a ekainaren 30a baino haratago atzeratzeko. Maiatzaren 2an udal hauteskundeak dira, eta emaitza txarrek ere bultza lezakete dimisioa ematera.


Erakusketa: Eibarko ziklomotorrak - etakitto.eus\nErakusketa: Eibarko ziklomotorrak\n2019, Urt 29\n2019-03-17 @ 16:00 – 20:00\nasteazkena – larunbata 16:00 – 20:00\nigandea 10:00 – 13:00 domingo\n50ko hamarkadan Eibarko bizikleta enpresa nagusiak ziklomotorra egiten hasi ziren, modu horretan merkatuan zeukaten presentzia handituz. Lehendabiziko motordun bizikleta eibartarra Motobic izan zen, 1946. urtekoa. Era berean, 1950an Echasak bi abiadurako Iresa motor bat jarriz zion Stark bizikletari, Ondoren, Mobylette etorri zen, 1952an GACk erosi zuen patente frantziarra.\n1952an Alfa, ABC eta Valenciaga Hermanos enpresek scooters-ak egiteko sozietate bat sortu\nzuten Innocenti italiar markaren litzentziapean, Lambretta Locomociones marka sortuz eta 1954an izen horrekin fabrikatzen hasiz.\nBeste enpresa batzuk ere jardun zuten ziklomotorrak ekoizten. Orbeak 1957tik Velosolex frantziarra komertzializatu zuen, eta ondoren bere modelo propioa egiten hasi zen. Ayra Durexek 1954an Master ciclo\ndelakoa egin zuen.\nEibarko markek hurrengo hamardetan ziklomotarrak fabrikatzen jarraitu zuten, 90ko hamarkadara arte, modelo ugari sortuz. “Eibarko belomotorrak” erakusketak 60ko eta 90ko hamarkaden artean enpresa hauetan fabrikatu ziren piezak biltzen ditu: esate baterako Beistegui Hermanoseko “mosquito” delakoa, Velosolex Orbea, Mobylettes G.A.Cko hainbat modelo eta zilindrada txikiko Lambrettak. Ganera, sasoi hartako material grafiko eta publizitarioa ikusi ahal izango da.\n« Kontzertua: Igelaren Banda Antzerkia: “Ikasgaia” (Taupada) »


marte | Kameraren Atzean\nPosted: 15 otsaila, 2016 in OSCARS, SARIKETAK\nEtiketak: chiwetel ejiofor, jeff daniels, jessica chastain, kate mara, marte, matt damon, NASA, ridley scott, sean benn, the martian, zientzia fikzioa\nKasualitateak kasualitate, The Martian filma AEBn estreinatu zen NASAk Marten ura aurkitu zuela ezagutarazi zuen aste berean. Oscar sarietan hain ohikoa bihurtu den biziraupenaren inguruko obra estandarra da Ridley Scotten berriena, Matt Damon protagonista duena. Hilik dagoela pentsatuta, astronauta talde batek Mark Watney kidea planeta gorrian uzten du, Lurretik hainbat kilometrotara eta komunikatzeko modu eraginkorrik gabe, erabat isolaturik. Azken urteotan NASAk Marte planetan egindako hainbat ikerketa eta aurkikuntzen harira, planeta gorria denon ahotan egon da. The Martianek olatu hori harrapatu nahiz izan du, planeta gorria pantaila handira irudi eta sekuentzia ederren bitartez eramateko.\nPelikula, ordea, ez doa puntu horretatik askoz haratago. Argumentuak egoera dramatiko larri andana sortzeko aukera eman arren, zuzendari ingelesaren filma Watneyk nabe barruan landatzen dituen patatak bezala geratzen da, oxigenorik gabe erdibidean. Deigarria da protagonistak bizi duen errealitatea hain lazgarria izanda, bere biziraupena kolokan jar dezaketen oztopoei hain pisu gutxi ematea, erronka gehienak Damonen pertsonaiak segituan konpondu ditzakeen arazoak besterik ez dira. Hain da optimista filma, ikusleak une batean ere amaiera zoriontsua zalantzan ez jartzea eragiten duela. Zentzu horretan, astronauta Marten dagoen bitartean, NASAk Damon salbatzeko egiten dituen ahaleginek ez diote ez suspense ez zirrararik gehitzen argumentuari. Biziraun eta bertatik ihes egiteko beharrezko dituen janari eta bestelako hornidurak mantentzeko ahalegina eta bertan abandonatu zuten astronauta-taldearen patuaren artean sor zitezkeen dinamikak azalean geratzen dira. Argazkigintza ikusgarriak planetaren desertu izaera eta protagonistaren isolamendua adimenez islatu, eta umorea gag puntualen bitartez ere freskotasunez baliatzen duen arren, optimismo hori bera da azken finean filmaren ahulezietako bat; egoera horretan esploratu zitezkeen dinamika dramatikoak alboratzea eragiten duelako.\nJessica Chastain, Chiwetel Ejiofor, Jeff Daniels, Kate Mara, Sean Benn… The Martianek aktore zerrenda izugarria du, egun Hollywoodeko aurpegi ezagunenen artean daudenak, baina euren presentziak filmaren hari dramatikoaren ahuldadea ezkutatzeko besterik ez dute balio. Ulergarria da kontakizuna protagonistan zentratzea, baina faltan botatzen da Marte utzi ondorengo astronauta kideen jarduna eta Lurreko biztanleek gertaeraren aurrean izandako erreakzioak gertuagotik ezagutzea. Hau islatzeak istorioari hainbat geruza gehitu eta aberastasuna emango lioke. Hala eta guztiz ere, Matt Damonek lan txukuna egiten du istorioaren zama erabat bere sorbalden gainean hartu eta aurrera ateratzean, ikusleak bere egoerarekiko hurbiltasuna sentitzea lortzen du modu eraginkorrean.\nKolonizazioa, planeta ezezagun bat konkistatzea, planeta horren jabetza… egun pil-pilean jarraitzen duten eztabaidagaiak protagonistaren ahotan jartzea da filmaren indarguneetako bat, AEBek azken hamarkadetan abian jarritako kanpo politikaren inguruan hausnartzeko bidea irekitzen duelako. Gai hauek lantzeko modua, ordea, Scotten lehen filmetako estilotik oso urrun geratzen da. Lan berria Blade Runner eta Alien klasikoekin alderatzeak krudela eman dezake, edukian zein forman bestelako asmoak dituzten filmak direlako, hasierako hondar erauntsi bortitzaren estetikarekin azken honen unibertsoko elementu paretsuak esploratzeko itxaropena piztu arren. Kasu honetan, nabari da zientzia fikzioaren sakonean dauden giza gatazkei heltzeko modua askoz anbizio gutxiagokoa dela.\nUrteen poderioz esan liteke Hollywooden blockbusterren dinamikak Ridley Scotten nortasuna mugatu eta bere sormena usurpatu duela. Azken lanen aldean The Martian alor guztietan txukunagoa den arren, estandar dramatikoei men egiten dien ohiko film bat besterik ez da, entretenimendutik haratago joateko asmorik ez duena; izan zitekeenaren itzala. Blade Runner berrituaren gidari Denis Villeneuve izendatu ostean, Scott Alien sagaren hurrengo emanaldia prestatzen ari da 2017ra begira, Hollywoodek hainbeste maite dituen remake, reboot eta abarren dinamikan erabat murgilduta. Zuzendariaren talentu aski ezaguna kontuan izanik, espero dugu datozen lanetan bere nortasuna arlo estetikoan erakusteaz gain dramatikoan ere bereiztea.


kritiken hemeroteka » Azken kronika\n« Melodramaren ezaugarriak | Dardara hori »\nZilarrezko Gazteluaren kronika urratua / Gotzon Garate / Gero, 1993\nAzken kronika Edorta Jimenez / Euskaldunon Egunkaria, 1993-04-18\nLiburuek mamiaren aldetik berez dukeen edertasunaz gain, azalean ageri duen ezkontideak ere garrantzia izaten du, batez ere zenbat liburudendatara banatua izango ote den ez ote den kontuak egiteko unean. Hala bada, Gero izenekoak argitaratu duen. Gotzon Garateren “Zilarrezko Gazteluaren kronika urratua” eleberria benetan esan dezaket patuak, ustebakoak edo harako ezkutuko indarren batek ekarri didala eskura.\nBestalde, Jaurlaritzaren EGA azterketetarako edo Hizkuntz Eskolako gaitasunerako eskatu ohi direnak begietsi dituenak badaki Gotzon Garateren liburuen promiskuitatearen berri, horretarako ahalmena dutenek gure literaturgintzan zer dugun eredugarri eraikiriko beste ikur-untzi zenbaitek duenaren pareko promiskuitatea, hain zuzen. Doktoreak ditu elizak, ala jinkoa, eta artaziak jostunak; tesi dotoraletarako gaia dateke mezenazgoak eta ideologiak lotzen dituzten sareen azterketa.\nGotzon Garatek baturako eredua eskaintzen duenik inoiz zalantzan egon ez bada ere, liburu honetan beste pauso bat egin du, egin ere, Baiona ardatzako duen eleberri honetan hitzen arloan multzo nagusia “Iparraldea” deritzaten horretako euskeretatik hartu baitu. Bada, apostua luzatzen diot dagokionari, Garateren liburu hau sar dezaten ezinbestez ezagutu beharrekoen panteoian. Gaia erakargarria da —mendearen luzea hartzen duen sendi biren kronika—, lekuak —Baiona, Miarritze, l’outre Madrid…— beste Euskal Herria ezagutzeko era eskaintzen du, eta jorratzen diren argudioak —droga, abortoa, la otra ETA…—, Garatek ohi dituenak gehi taburen bat dira.\nGotzon Garatek ispilu aratzean utzi digu bere burua isladaturik. Alde on eta txar guztiekin. Liburu honek, ordea, harako haren promiskuitatea eta honako honen aldarezaletasuna auzitan jarriko dituelakoan nago.


Gaurtik aurrera indarren dago Covid pasaportea Europar Batasuneko herrialde guztietan - etakitto.eus\nGaurtik aurrera indarren dago Covid pasaportea Europar Batasuneko herrialde guztietan\nDagoeneko 190.000 pertsona inguruk dute Hego Euskal Herrian covid pasaportea, eta, horri esker, Europa osoan zehar bidaiatu ahalko dute berrogeialdirik egin beharrik izan gabe.\nGaur sartu da indarrean Covid pasaportea Europar Batasuneko herrialde guztietan. Hego Euskal Herrian 190.000 pertsona inguruk eskuratu dute dagoeneko ziurtagiria azken asteotan, 127.500ek EAEn eta 61.600ek Nafarroan. Agiri horri esker Europa osoan zehar bidaiatu ahal izango dute askatasunez eta berrogeialdirik egin beharrik izan gabe. EAEn Osakidetzaren webgunean eska daiteke ziurtagiria.\nEz da derrigorrezkoa izango bidaiatzeko, baina, daramanari, erraztu eta arindu egingo zaizkio kontrolak; ez daukanak helburuko herrialdeko agintariek ezarritako neurri eta kontrolak bete beharko ditu, eta kasu bakoitzean beharrezko den informazioa aurkeztu beharko du.\nQR kode digitala udako oporrengatik joan-etorriak nabarmen ugaritzen diren egunean sartu da indarrean; kode hori gailu mugikor guztietan eraman daiteke, baita paperean ere, ziurtagiriaren titularrak covidaren aurkako txertoa jaso duela, koronabirus -PCR edo antigenoak- proban emaitza negatiboa duela edo azken sei hilabeteetan gaixotasunetik errekuperatu dela frogatzeko.\n« Udaletxeak sarrera berria ezarri du herritarrentzat Udalaren izapidetze elektronikoa ez da martxan egongo gaur arratsaldean »


Zuzen-zuzen – pedalBOka\nOstirala, 2019/10/18 Ostirala, 2019/10/18 -(e)an bidalia egilea pedalBOka\nAgadirrerainoko azkenengo egunak oso kilometrotsuak izan ziren. Buruan muga bat sartzen denean, hankak tematu egiten dira eta ehun kilometrotik gorako etaparen bat ere egin nuen, lautadak lagunduta.\nPaisaiak, aldakorrak. Basamortu peto-petoan argazkirik ateratzea alperrik zen, objektiboa handitasunean galduta. Azkenengo txanpa, berriz… Ba irudikatu Bilbo-Galdakao errepidea ehun kilometrotan zehar eta esan ea gelditzeak merezi ote duen.\nKamerak ezin duena, irudimenak egin beza. Jatetxe galdu bat 1000 metrotik gorako lautada amaigabearen erdian.\nAgadir hiri handia izanik, normalean saihestu egingo nuen, baina baneuzkan bertan egiteko hiru gauza. Bi, posta bulegoan, eta, bestea, Espainiako kontsulatuan. Presaka zabiltzaten hurrengoan, begiratu egutegia, iritsitakoan memelo aurpegirik ez jarri behar izateko.\nPolita, ezta? Garaiko arkitekto ospetsuren batek egina baina, asteburuetan, itxita. Eta kontsulatua, zer esanik ez.\nHiru gauza esan ditut, ohi bezela osasuna ahaztu dudalako. Agadirren ere osasun-turismoa egin nuen, aspalditik nekarren eta oraindik guztiz konpondu ez dudan arazotxo batengatik. Horren argazkirik ez duzu nahi. Konponbideak hasiera trumoitsua izan zuenez, lau egun eman nituen azkenean bertan.\nEgia esan itsatsitako herri baten hartu nuen ostatu, Marokoko merkataritzagunerik handienetako baten ondo-ondoan. Lotsa ematen dit jende artean argazkirik ateratzeak, baina zinez edozer bururatu eta seguruenik bertan aurkituko duzu.\nFruituak, oiloak, komunak eta kamioiek etengabe ekartzen dituzten zakarretatik berreskuratutako trasteak, ehundaka pasabide tematiko osatuz.\nEgindakoak eginda, azkenean sartu nintzen norabide (ia) bakarreko bidean. Hemendik aurrera itzuli nahi izanez gero, egindakoa desegin behar. Horrek eta itsasoak eman didate Senegalera pausuz pausu hurbiltzen noanaren irudikapen bizia.\nEz, ez da Okinawa, Agadirreko hondartza baizik. Atlantikoaren ongietorria Oporto inguruan elkar agurtu genuenetik.\nAgadirretik beherakoa (mezu subliminala) kostaldetik egin ezinik, arrapaladan egin nuen barnealdeko tarte hori. Izan ere, atzotik ari naiz orduko gainesfortzu hori konpontzen.\nBidean, aspalditik ikusi gabeko berdetasuna. Taroudant eta Souss-Massa (argazkian) dira Maroko hegoalde osoa elikatzen duten baratzak.\nKostaldeko bidea, berriz, Euskal Herrikoa bezain hanka-apurtzailea. Xaxa ondo estutu eta pazientziarekin jo behar. Ahultasunak erraz konpontzen dira bertakoen eskuzabaltasunari esker. Errebueltaren ondoren kafetegirik ez badago, ezerezetik agertzen dira etxebizitza bat, gosari bat eta bertako kontakizunak. Eskerrik asko, Zlem Ahmed.\nOrain lozorroan dagoen gune turistikoa, ala hilabete pare batez ametsetan bizi den kostalde umil eta lasaia?\nUr edangarria, errepidean zehar ugari omen dago (nik ez dut behar izan), baina paisaian ez da askorik igertzen. Ageri-agerian dagoena higiezinen merkatua da.\nParadisua lurrean, esku-eskura. Zeren zain zaude? Bertako askok arbasoengandik jasotako lurrak salduz eraiki dituzte euren etxebizitza apalak.\nGarai honetan ez dago turismorik. Bizikletero zororen bat eta bikote frantziar edo alemaniar bat karabanan, han edo hemen.\nEuropar jubilatuek abentura motorizatuak atsegin dituzte oro har. Taznakht.\nHemen kostaldeko herrixketako argazki pare bat gehiago.\nAglou. Bertako kanpin hutsean prezio zoroa eskatu zidaten eta hotelean, oso jator, gehixeagoren truke primerako gela utzi zidaten. Orain arte bizpahiru hotel portatu dira bereziki ondo nirekin, bidai luzean aritzeagatik. Bestela erregateoan ibili behar, baina bidaiari bakartiarentzat bikoteentzat baino garestiago beti.\nEz nago ziur herri hau zein den. Sidi Ifnirako bidean.\nGaur, Sidi Ifnin atseden hartzen, etxeko arazotxoek estaltzen dute apur bat zerua, baina uste dut orokorrean ondo aukeratu dudala bidea eta datorrena datorren bezala hartzeko animoarekin nago.\nTio Felixi eskainitako argazkia, Sidi Ifnin egin baitzuen soldaduska. Animo, osaba!\nAlboka ere berreskuratu dut aspaldiko partez, eta digitaziorako erabaki irmo bat hartu dut. Hurrengoan akaso azalduko dut hobeto, baina, orokorrean, edozein tonalitatetarako digitazio bera erabiltzea da, eskuineko hatzamar tontoa tonalitatearen oinarrizko notarentzako izanik. La dorikoa jo nahi dudan aldietan, saiatuko naiz hatzamar txikia erabiltzen.\nTxapa teknikoaren ondoren, argazki lasaigarri bat, eta hurrenarte!\nAurreko bidalketaAurrekoa Lehenengo astea basamortuan\nHurrengo bidalketaHurrengoa Ala Eolo!


Abixaran taldeak hartuko du Torreauzo krosa antolatzeko erreleboa, domekan - Debagoiena - Goiena.eus\nAbixaran taldeak hartuko du Torreauzo krosa antolatzeko erreleboa, domekan\nXabi Urzelai 2016-06-30 15:17\nIaz Frederic Uhrbom atleta suediarrak ezustekoa eman zuen. | goiena\nDomekan (11:00) egingo dute Torreauzoko 19. krosa eta aurtengo nobedade nagusia da lasterketako antolatzaile taldea aldatu egin dutela. Orain arte Antxintxiketan atletismo taldeak hartu du proba antolatzeko ardura, eta orain, Abixaran taldeak hartu du erreleboa.\n"Esan ziguten eurek utzi egin behar ziotela lasterketa antolatzeari, bestela ere nahikoa lan dute-eta beste proba batzuk antolatzen, eta hori ikusita gu animatu gara", adierazi du Arantzazu Ezkibelek. Talde berriak lehengo izaerari eutsi gura izan dio: "Lasterketa herrikoia izango da, oso erritmo lasaian egiteko aukera egongo da, eta jendea animatu gura dugu, inork ez dezala beldurrik izan. Gainera, eskerrak eman gura dizkiegu lasterketa babestu duten denda eta komertzioei, eurei esker sari mordoa pilatu ditugulako. Esango nuke ia denendako izango direla sariak".\nIzenemateak aurrez Oñatiko Aloña Mendi tabernan, Mendizabal kirol dendan edo Arrasateko Intersporten. Internetez, berriz, herrikrossa.com webgunean, edo lasterketa baino apur bat lehenago, irteera puntuan.


DonostiaEuskaraz.eus - Irabazi asmorik gabeko elkarteentzako dirulaguntzak\nEuskara Zerbitzuak “Euskararen Ekimen Estrategikoak. Donostiako Plan Orokorra” garatzeko diru laguntzak ematen ditu, irabazi asmorik gabeko elkarte eta entitateentzat.\nEuskarako oinarri bereziak pdf\nUrtarrilaren 24an argitaratu dira Gipuzkoako Aldizkari Ofizialean Irabazi Asmorik Gabeko Elkarteentzako 2020ko diru-laguntzen oinarriak. Beraz, diru-laguntzak aurkezteko epea otsailaren 24an bukatuko da.\nEuskara zerbitzuak ematen dituen diru-laguntzak hiru deialdi izango ditu aurten:\n1. Auzoetako plan integralak. Donostiako euskara batzordeek eskatzen dituzte auzoetako urteko plana garatzeko. Auzoko planean sartzen da euskararen eguneko egitaraua ere.\n2. Jarduera zehatzak. Donostiako elkarteek eskatzen dituzte beren jarduera konkretu bat diruz laguntzeko.\n3. Euskararen eguneko egitasmoak. Euskararen eguneko egitasmoak auzoetan garatzeko, auzoetako plan integrala aurkeztu ez duten auzoentzat.\nEskaera egiteko lotura\nEuskarako oinarri bereziak\n2019ko dirulaguntzen zuriketa\nZuriketak jada aurkez daitezke beheko loturan klik eginda. Horretarako, elkartearen IFK eta dirulaguntza aurkeztu zenean emandako lokalizadorea behar dira. Lokalizadorea gogoratzen ez dutenek euskara zerbitzuan eska dezakete.\nZuriketa aurkezteko lotura\n2018an onartutako diru laguntzak:\n- Auzoetako plan integralak:\n. Lagundutako auzoak: 11 (Aiete, Amara Berri, Añorga, Altza, Bidebieta, Egia, Intxaurrondo, Loiola, Loiolako Erribera, Martutene eta Morlans)\n. Banatutako dirua guztira: 31.500 €\n- Jarduera zehatzak:\n. Lagundutako elkarteak: 9 (Ttan ttakun irratia; Antxeta ttanttakun aisialdi elkartea; Arrano kultur elkartea; Egia Bizirik; Hik hasi; Pausumedia; Sexune; Taller de artes escénicas eta Zurriola Antzerki Eskola)\n. Banatutako dirua guztira: 15.525,35 €


EBAZPENA, 2019ko azaroaren 29koa, Elikagaien Kalitate eta Industriako zuzendariarena, mahastizaintzako eta ardogintzako produktuak hirugarren herrialdeetan sustatzeko eta informazioa helarazteko programa eta ekintzetarako laguntzen balorazio-batzordeko kideak izendatzen dituena. - Eusko Jaurlaritza - Euskadi.eus\nEBAZPENA, 2019ko azaroaren 29koa, Elikagaien Kalitate eta Industriako zuzendariarena, mahastizaintzako eta ardogintzako produktuak hirugarren herrialdeetan sustatzeko eta informazioa helarazteko programa eta ekintzetarako laguntzen balorazio-batzordeko kideak izendatzen dituena.\nAbenduaren 9ko 227/2014 Dekretuaren bidez, Euskal Autonomia Erkidegoan mahastizaintza eta ardogintzaren sektorea laguntzeko Europako Erkidegoak emandako neurriak garatu eta aplikatzen dira. Bada, dekretu horren 10. artikuluko 2. lerrokadan, hau ezartzen da: «Aurkeztutako eskaerak balioesteko, balorazio-batzorde bat eratuko da, hauek osatuta: elikagaien industriaren arloko eskumena duen Zuzendaritzaren titularra edo haren ordezkoa, (batzordeko zuzendaria izango da), eta batzordekide izango diren beste bi pertsona. Azken bi horiek elikagaien industriaren arloko eskumena duen Sailburuordetzaren mendeko Zuzendaritzako teknikarien artean hautatuko dira, eta Sailburuordetzaren titularraren ebazpenez izendatuko. Izendapen-ebazpenean batzordeko idazkaria era izendatuko da, zeinak hitza izango baitu, baina botorik ez.»\nHonako hauek izendatzea balorazio-batzordeko kide. Batzorde horrek laguntza-eskabideak aztertu eta ebaluatuko ditu, eta dagokion ebazpen-proposamena egingo. Laguntza horien deialdia Ekonomiaren Garapeneko eta Azpiegituretako sailburuaren 2019ko abenduaren 4ko Aginduaren bidez egin zen, zeinak 2020ko deialdia egin baitzuen mahastizaintzako eta ardogintzako produktuak hirugarren herrialdeetan sustatzeko eta informazioa helarazteko programa eta ekintzetarako laguntzak emateko.\nDeuseztatutakoa: EBAZPENA, 2020ko urtarrilaren 24koa, Elikagaien Kalitate eta Industriako zuzendariarena, zeinaren bidez indarrik gabe uzten baita Elikagaien Kalitate eta Industriako zuzendariaren 2019ko azaroaren 29ko Ebazpena, mahastizaintzako eta ardogintzako produktuak hirugarren herrialdeetan sustatzeko eta informazioa helarazteko programa eta ekintzetarako laguntzen balorazio-batzordeko kideak izendatzen dituena.


LGTBI eguna ospatzeko hainbat ekitaldi antolatu dira biharko Eibarren - etakitto.eus\nLGTBI eguna ospatzeko hainbat ekitaldi antolatu dira biharko Eibarren\nETA KITTO 2018, Eka 27\nEibarko Gehitu elkarteak eta Berdintasun Zerbitzua-Andretxeak hainbat jarduera antolatu dituzte elkarlanean, ekainaren 28an gogoratzen den LGTBI (Lesbianak, Gayak, Transexualak eta Transgeneroak, Bisexualak eta Intersexualak) egunaren harira. Argazkian ikus daitekeen bezala, atzo (asteartea) Untzagako harmailak ortzadarraren koloreekin apaindu zituzten.\nBihar (ekainak 28, osteguna) Untzagan bandera igo eta komunikatua irakurriko dute 13:00etan. Iluntzeko 20:00-etan, berriz, Euskadi Gazteako Jon Gotzonek pregoia bota eta ordu erdi geroago, 20:30ean, musika emanaldia eskainiko du Paulantropia taldeak.\nEkainaren 30ean (larunbatean), 22:00etatik aurrera saioa eskainiko dute Las Fellini taldekoek eta 23:30ean Boloñesa Vegana\nDjaren emanaldia hasiko da. Eta egitaraua agurtzeko, uztailak 1ean, 11:00etan, estrategian, abilezian eta talde lanean oinarritutako Jugger erakustaldia egingo dute Untzagan.\nProgramazioa ekainaren 16an hasi zen eta uztailaren 1ean amaituko da. Sanjuanetan, “Sexu Bizi” prebentziorako gunea jarri dute Untzaga plazan eta, bertan, genero indarkeriari aurre egiteko bitartekoak eta sexualitateari buruzko informazioa eskaini dute.\nGehitu-ri buruzko informazioa: https://etakitto.eus/eibarko-elkarteak/gehitu.html\n« Gaur hasiko dira Karmen kaleko jaiak Iruñetik Eibarrera saltoa emango dute UEUren udako ikastaroek bihar »


Erraustegia Erabakia plataformaren lib dub egingo da igande honetan . diariovasco.com\nErraustegia Erabakia plataformaren lib dub egingo da igande honetan\nErabakia. Erraustegiaren inguruan hil honetan egingo den galdeketari babesa eman zitzaion jaietan.\nIgande honetan, 'Erraustegia: parte hartu eta hartu hitza' lelopean Lip dub-a antolatzen ari da Erraustegia Erabakia herri plataformatik.\nJendearen parte-hartzearekin egiten den musikazko ikus-entzunezko bideoklip bat izango da, kantu ezagun bat entzuten den bitartean, kamara batek plano batean etenik gabe ibilbide bat egingo du eta bidean partaideekin topo egingo du, abesten, dantza egiten, edo bakoitzak nahi duen espresatzeko moduarekin.\nLip dubak toma bakar batean har-tzen dira, travelling estiloa emanez, eta atentzioa denbora guztian pertsona batetik bestera igarotzen da. Kasu honetan, Fermin Muguruzaren 'Hartu dezagun hitza' abestia baliatuko da grabaketarako. Erraustegia Erabakia plataformak herritar guztiei dei egiten die ekimen hoetan parte hartzeko, baita galdeketan ere.\nAhalik eta jende gehien biltzea da asmoa; «guztioi eragiten digun proiektua da erraustegiarena eta guztion inplikazioa lortu nahi dugu herri galdeketaren garrantzia azpimarratzeko festa giroan eta umore onarekin egingo den grabazio honetan. Haur, gazte, heldu zein adineko; talde, elkarte, koadrilla, senide... guzti guztiei dei egiten die plataformak ekimen honetan parte hartzeko; guztiek parte hartzeko modukoa izango baita».\nGrabazio honetarako udaletxean jarri dute hitzordua 11:00etan eta galdeketari begira ateratako kamisetekin agertzeko deialdia egin du Erraustegia Erabakia Herri Plataformak. 40 taldetik gora izango da partehartzaileen zerrenda, baina norbanako modura ere joan daiteke eta Lip-Dub-ean parte hartu. Talde bakoitzak izango duen eremua ere zehaztu dute antolatzaileek. Askatasuna plazako bolatoki gainean izango du hasiera eta dema plazan amaituko da, bertan parte hartzaile guztiak bilduko direlarik.\nGaur 18:00etan, Berdintasun Plan berria osatzeko bigarren bilera izango da Potxoenean. Udalak herritarren eta eragile ezberdinen ekarpenak jaso nahi ditu. Helburu horrekin, sektore ezberdinekin bilerak antolatu ditu.


Hasiera » LAPATXEKO ZABORTEGIA\n← JESÚS GUIBERT AZKUE ETA ÁNGEL CARASUSAN MADRAZO: AZPEITIAR ENPRESABURU BAHITUAK\nPASAIAKO BADIAN HILDAKO KOMANDO AUTONOMOETAKO MILITANTEAK: SEGADA ALA AURREZ AURREKOA? →\nHondakin solidoen zabortegi bat eraikitzeko erabaki politikoa izan zen Lapatxeko baserri inguruan 1980ko hamarkadan, eta proiektuak oso aurka jarri zituen talde ekologistak, bertako lurjabeak eta udalerriko jende asko. Ekintza bortitzak izan ziren, eta Azpeitiko gizartean tentsioa agertu zen bai tokiko erakundeetan — hala nola udalerriko bilkuretan— eta bai kalean, protestekin eta manifestazioekin.(*)\n1983ko irailaren 29an, Azpeitiko Udalak baimena eman zion proiektuari. Handik egun batzuetara, urriaren 4an, hain justu, hamar egun eman zituzten, proiektuak hartzen zituen lurren jabeek alegazioak aurkeztu zitzaten. Azaroaren 10ean, hemezortzi lurjabeetatik bederatzik, behintzat, ofizio bat bidali zuten udalera protesta egiteko ezen ez zutela zabortegia beren lurretan eraikitzeko asmoaren berririk izan irailaren 29ra arte, eta hamar egun gutxiegi zela alegazioak aurkezteko.\n1984ko abuztuaren 9an, Eusko Jaurlaritzak, Basozaintza eta Izadiaren Zaintzarako Zerbitzuaren bidez (BAIZER), txartzat jo zuen proiektua, "eskualdeko oreka ekologikoari” kalte egiten ziolako. Alabaina, BAIZERen bigarren txostenean onartu zuten proiektua, nahiz eta ez zen inolako aldaketarik izan lehen txostenarekin alderatuta. Azkenik, Eusko Jaurlaritzako Lurralde eta Garraio Politika Sailak, baimena eman zion abenduaren 28an zabortegia egin zezaten, eta 1986ko urtarrilean esleitu zion obra Altuna eta Uria SA enpresari, 122.741.286 pezetatan(*).\n1984ko otsailaren 10ean, zabortegiaren aurkako lehen mobilizazioa egin zuten, martxa ekologista bat, eta urte horren erdialdera Lapatxeko zabortegiaren kontrako batzordea eratu. Batzordean ziren Izadi elkartea, inguruko arrantzaleak, lurjabeak eta proiektuaren kontra zegoen Urolako jendea. 1985eko urriaren 19an, manifestazio bat egin zuten Donostian, Gipuzkoako Diputazioaren eta Uren Komisariaren aurrealdean. Urte horren amaieran, abenduaren 19an, tentsio uneak izan ziren udal bilkuran,\nHBk aurkeztutako mozioa atzera bota baitzuten, eta herritar asko azaldu zirelako. Handik egun batzuetara, abenduaren 31n, José Mari Bastida alkatearen autoari eraso egin zioten. 1986ko martxoaren 2an, manifestazio bat izan zen zabortegiko lanen parean. Aldi hartan, tentsio uneak izan ziren José María Uria kontratistarekin eta haren familiako bi kiderekin (semea eta iloba), eskopeta batekin azaldu baitzen kontzentrazioa zegoen lekura, esanez haiei harriak bota zizkietela eta semea makatu zutela. Manifestazioaren amaieran, enpresako lau makina hondatu zituzten, eta bi lagun, behintzat, atxilotu zituzten; bertan zirenetako batzuek diote lau ere eraman zituztela Guardia Zibilaren Azkoitiko etxera. Hori dela eta, José María Uriak hondatu zizkioten makinen ordaina eskatu zion udalari; 11.507.478 pezeta, perituaren arabera. Gastu hori enpresak hartu zuen bere gain, eta, ondoren, Aldundiak ordaindu zion.\n1986ko apirilaren 4an, Guardia Zibileko lehergailu-teknikariek zortzi kiloko lehergai pakete bat desaktibatu zuten (Gobernadore Zibilaren agiriaren arabera, zeina Azpeitiko Udal Agiritegian baitago), eta handik egun batzuetara, hilaren 17an, lehergailu batek eztanda egin zuen Altuna eta Uria enpresaren bulego sarreran, bai kalte materialak eragin ere. Gipuzkoako gobernadore zibileko ofizio batek zioenez (José Julian Elorriaga Goyenechek), 1986ko maiatzaren 22an, hilaren 17ko erasoa komando autonomoek egin zuten, eta Egin egunkarian aldarrikatua izan zela, apirilaren 21ean. Hala ere, komando autonomoak 1985ean gelditu ziren, eta Egin-en ez dago argitaraturik inolako talde armaturen aldarrikapenik.\nAzkenik, 1988ko urriaren 3an, Lapatxeko zabortegia inauguratu zuten. 147.918.811 pezeta kosta zen. 2017ko urriaren 1ean, zabortegia lohiz bete, eta itxi egin zuten.


Domina ugari ekarri dituzte Atama kenpo taldekoek Turkian jokatutako munduko txapelketatik - Debagoiena - Goiena.eus\nDomina ugari ekarri dituzte Atama kenpo taldekoek Turkian jokatutako munduko txapelketatik\nArantzazu Ezkibel Galdos 2015-05-07 12:28\nFinisterra, Piñero, Carriet eta Izurrategi. Argazkia: Atama kenpo taldea.\nEskoriatzako Atama kenpo taldeko borrokalariak lan bikaina egin dute Turkiako Antalya herrian jokatutako munduko txapelketan. Rafa Carriet pozik dago egindakoarekin: "Uste baino hobeto ibili gara, batez ere defentsa pertsonaleko tekniketan".\nDavid Finisterra, Ariane Piñero eta Joseba Izurrategi borrokalariak izan dira Turkian. Izurrategi munduko txapeldunordea izan da 90 kilo azpikoen mailan; eta, hirugarrena katan. Piñero hirugarrena izan da 55 kilo azpikoen mailan; eta, hirugarrena katan. Fisterra, aldiz, laugarren geratu da borrokan eta ez da podiumera igo\nTaldeka, defentsa pertsonaleko tekniketan txapeldunordeak izan dira Finisterra, Piñero, Izurrategi eta Angel Ruiz. "Iazko txapeldunaren aurka galdu genuen finala, Errumaniaren aurka", dio Carrietek.\nBestalde, Angel Ruiz madrildarra –Carriet hautatzailearen gidaritzapean– munduko txapelduna izan da 75 kilo azpikoen mailan.\nAste bukaeran, Espainiako txapelketa\nAste bukaeran Las Rozasen jokatuko den Espainiako txapelketan izango dira: "Disfrutatzera joango gara", dio Carrietek.Izan ere, munduko txapelketa jokatzetik datoz, eta "nekatuta" daude borrokalariak.


Epaitegira joko du ELAk, Tubos Reunidosek plan estrategikoaren gaineko informazioa ematen ez badio - Amurrio - Aiaraldea.eus\nEpaitegira joko du ELAk, Tubos Reunidosek plan estrategikoaren gaineko informazioa ematen ez badio\nTxabi Alvarado Bañares 2021-05-04 07:05\nTubos Reunidosek Amurrion du lantegia. / Aiaraldea.eus\nHainbat aldiz eskatu dute sindikatuek zuzendaritzak Estatuko Industria Partaidetzarako Sozietatean aurkeztutako dokumentazioa.\nIdazki bana eman zien atzo ELAk Tubos Reunidos taldeak Amurrion, Trapagan, Sestaon eta Langraizen dituen enpresetako zuzendaritzei, eskaera bat egiteko: Estatuko Industria Partaidetzarako Sozietatean (SEPI) aurkeztutako dokumentazio osoa ematea.\nTubos Reunidosek 115 milioi euroko erreskatea eskatu zion erakunde horri urte hasieran. Erreskate hori justifikatzeko aurkeztu behar izan du dokumentazioa, etorkizunerako plana eta plan estrategikoa tartean.\nELAko kideek salatu dute “behin eta berriro” eskatu dituztela dokumentu horiek, baina zuzendaritzak ez dizkiela helarazi, “errekerimendu hori aurkezteko betebehar legala” izan arren.\nGauzak hala, “pazientziak muga bat duela” ohartarazi du sindikatuak, eta informazioa jaso ezean, epaitegira joko duela ziurtatu du. “Tubos Reunidos taldeko langileek eta euren ordezkariek errespetua merezi dute eta taldearen etorkizuneko planak ezagutu behar dituzte. Gure lehentasuna lanpostu eta lan baldintza guztiak bermatzea da”.


terminoak archivos - Kattalingorri\nHasteko, eta ikuspuntu sexologikotik, hitz hau ez da LGTBI+ mugimenduan egiten den bezala ulertzen. Greziar jatorriko «a-» aurrizkiak ezetza edo zerbaiten gabezia adierazten du, eta sexualitatea; subjektu sexuatu bakoitzak bere burua bizitzeko duen modua litzateke. Beraz, pertsona asexuala subjektu sexuatu gisa bizi ez dena izango litzateke, eta hori ezinezkoa da, pertsonak izaki sexuatuak baikara.\nAsexuala sexurik gabeko pertsona gisa ere uler genezake, sexua hitza «egiten» den sexu gisa interpretatuta, eta ez garen sexu gisa. Ikuspuntu horretatik interpretatzen badugu, gai batzuk eztabaidara ateratzen dira: zeri esaten diogu «sexua izatea»? Zer da erotika? Zeri deitzen diogu desio erotikoa sentitzea? Agian ezin izango diegu galdera horiei erantzun, baina «nahasmen» horren inguruko elkarrizketa bat garatu ahal izango dugu.\nBeraz, arauz kanpoko beste sexualitate batzuekin gertatzen den bezala, «ustezko arau» baten azpitik edo gainetik egotea nahikoa izan da eta da sexualitate horiek patologizatzeko, diskriminatzeko eta ikusezin bihurtzeko. Izan ere, asexualitatearen jatorria bilatu da traumetan edo esperientzia negatiboetan, bere garaian homosexualitatearekin egiten zen bezala, eta diagnostiko-kategoria gisa sartzen zen DSMn 2013ra arte.\nGertatzen dena da, desio erotikoari dagokionez, «normalena» desio genitala izatea dela esten digutela, eta batzuetan, pertsona batekin harreman intimoa dugunean eta laztantzen garenean, adibidez, ziurtzat jotzen dugu gure genitalak estimulatzen amaitu behar dugula, hau da, praktika erotikoak beti leku batean hasi eta beste batean amaitzen diren sekuentzia bat balira bezala ikusten ditugu. Baina hau erotikari buruzko begirada oso murritza izatea da. Nork bere gorputza eta desioa ezagutzen ditu, eta nahi duen bezala gozatzen du.


Patata hazten Brasil hegoaldean. Nekazariaren esperientzia - Potato System aldizkaria\nAdriel Setlik naiz eta patatak 60 urte daramatza nire familiak hazten duen laborantza nagusia. Zoritxarrez, nekazaritzan esperientzia ugari duten ustiategiak ere ez daude irabazien galerarekin aseguratuta. Etorkizunean konfiantza izateko, azken denboraldian produktuak hornitzeko kontratua sinatu genuen prozesatzeko planta batekin. Horrela, gure azken produktuaren salmenta prezioa konpondu ahal izan genuen.\nGure baserria iazko denboraldian lehorte gogorra jasan zuen Rio Grande do Sul estatuan dago. 20 urte daramatzagu patata landatzen estatu honetan, eta esan dezakegu eskualdean ikusi dugun lehorte larriena izan zela.\nHistorikoki, gure eskualdeak euri kopuru ona izan du urte osoan zehar, baina denboraldi berrian emaitza duina lortzea bermatu nahi dugu. Horretarako lursailak alokatu genituen ureztatzeko erabilgarri zegoen urarekin. Euria lehen bezala erregularra izatea espero dugu, baina klima nahiko genukeena ez bada ere, patata asko ekoiztu dezakegu.\nTratamendurako industriarekiko lankidetza eguraldi baldintzen urtebetean hasi zen, baina oraindik motibatuta gaude eta uste dugu lankidetza hori gure enpresak funtzionatzen eta irabazten lagunduko duela.\nOrokorrean, kontratuen lana eta klima-aldaketetarako prestaketa da etorkizunera begira gure familia eta nekazaritzarentzako egun hobeak bermatzeko modua.\nTestua: Vinicius Silva\nTags: Brasilenpatata hazten\nWebinar AHDB: Deshormazioa. Alternatibak nola aplikatu\nSergey Lisovsky: "YUGAGRO" konplexuak agroindustrialen garapenerako programa programa nola gauzatzen ari den erakusten du "


«Beste lanetan ez dut besteen erreakzioa ikusten, eta honetan zuzenean ikusi dut» - Kronika\nainara azpiazu axpi kale arte sorkuntzarako beka\n«Beste lanetan ez dut besteen erreakzioa ikusten, eta honetan zuzenean ikusi dut»\nAinara Azpiazu Axpi Tilosetako murala atzean duela.\nHilabete batzuk lanean eman ondoren, aste honetan bukatu du Tilosetako mural berria Ainara Azpiazu ‘Axpi’ hernaniarrak. Udalak emandako Bekaren bueltan egin du, Tilosetako frontoian.\n2017ko azaro aldera, Udalak Kale Arte Sorkuntzarako Beka eman zizun. Ze proiektu aurkeztu zenuen?\nNire ideia zen Tiloseta belaunaldi ezberdinen elkargune bezala irudikatzea. Garai batean dantzaldiekin; eta gaur egun ere, ume asko ibiltzen da, gazteak ere bai, jendea pelotan; gainera, bada toki bat herrian erosketak egin behar badituzu, pasoan harrapatzen duena; lasai egoteko toki bat ere bada… Iruditzen zait dela toki bat adin desberdinetako jende asko biltzen duena, batetik; eta bestetik, bere historian zehar funtzio sozial garrantzitsu bat bete duena. Gainera, dantzari eta pelotari garrantzia eman nahi nion.\nHortaz, argi zeneukan Tilosetan izan behar zuela.\nEz neukan oso garbi hasieran, baina gero, pareta honetan pentsatu nuenean, leku aproposena iruditu zitzaidan. Zeukan zailtasuna zen paretaren egoera oso txarra zela, eta orduan, eskatu behar zitzaion Udalari pareta konpontzeko, bestela ez zeukalako zentzurik horren gainean mural bat egiteak, berehala izorratuko zelako.\nOrduan, pareta konpontzea izan zen aurreneko lana?\nLehenengo fasea izan zen proiektua aurkeztea; Udaletik onartu zuten eta gero, pareta konpondu zuten. Bekaren aitzakian konpondu dute, proiektua aurkeztu izan ez banu, ez dakit zenbat urte pasako lirakeen pareta hau konpondu arte. Bestalde, hemen eskatu banuen da toki bat delako Kaxkoan egon arren, oso utzia ikusten nuena; tokia bera umela da, ikusten nuen iluna bezela eta behar zuela arnas berri bat, eta horretarako muralak aitzakia ona izaten dira, berriztapen bat emateko.\nBehin lekua zehaztuta eta pareta konponduta, nondik abiatu zinen?\nBozeto bat daukat. Aurkeztu nituen batzuk eta horietako bat aukeratu nuen. Bozeto horretan agertzen direnak dira ume batzuk klarionarekin marrazten, aitona bat erosketak egiten, bi pertsona banku batean muxuka, dantza ari den bikote bat, kafea hartzen lasai-lasai dagoen koadrila txiki bat, eta erdi-erdian dagoena, edo haundiena da emakume erraldoi bat pelotan ari dena, kalez jantzita dago, baina pelotan ari da.\n«Aldarrikatu nahi nuen pelotazaletasuna emakumeengan»\nNiretzako oso garrantzitsua da emakumeari zentralitatea eta ikusgarritasuna ematea, eta gogo haundia neukan emakume erraldoi bat egiteko. Gustatzen zait emakume sendo, haundi eta indartsu bat egitea frontoian. Iruditzen zait kalea emakumez betetzeko modu bat ere badela muralean emakumeak azaltzea, emakumeek kalea hartzeko modu bat. Dena den, muralean ez dira emakumeak bakarrik azaltzen, baina elementu zentrala emakumea izatea nahi nuen.\nAldi berean bada aldarrikapen txiki bat, pelota eta emakumearen arteko loturarena. Ni Andre kalekoa naiz eta frontoi honetan denbora asko pasa dut nire anaiarekin esku pelotan. Oso neska gutxi dabil esku pelotan; orain, zorionez badirudi hori aldatzen ari dela. Baina hori aldarrikatu nahi nuen, pelotazaletasuna emakumeengan.\nKolore horiak, naranjak eta beltzak dira nabarmenenak. Zergatik aukeratu dituzu?\nBozetoa eginda neukan, baina gero ezberdina da paperean eta etxean egin duzun irudi bat, edo bertan, egiten hasten zarenean, ze forma hartzen duen. Eta ezberdina da horrelako orri txiki batean ikustea irudi bat edo hasten zarenean dimentsioak hartzen. Egia esan, nik pentsatuta neukan irudia gorria zen, pentsatzen nuelako ostoen berdearekin-eta ondo kontrastatuko zuela eta polita geratuko zela; eta gero, horrekin konbinatze aldera, naranjak eta horiak, tonu beroak, jartzea neukan pentsatuta.\nBi pote neuzkan, bata gorria eta bestea horia, eta biak ireki nituenean, berehala ikusi nuen: «horiz egin behar dut!». Azken momentuko erabaki bat izan zen.\nGrua bat ere erabili duzu. Zuk eskatu zenuen?\nIruditzen zitzaidan proiektuak aurrera egiteko aukera gehiago edukiko lituzkeela pareta konpontzeaz gain, grua ere eskatzen banion. Eta halaxe egin nuen; gruaren aurrekontua nire proiektuan txertatu nuen. Hasieratik banekien gruarekin izan beharko zela; egia esan, ez nintzen konturatu ze arazo tekniko izango genituztekeen, adibidez, nik aurreikusi nuen gruarena konturatu gabe petril honek zenbat zailduko zuen txoko batzuetara iristea. Aldi berean, andamioak ez dit uzten ikusten zertan ari naizen eta horrek eskatzen du bozetoa kalkatua jartzea, eta nik ez nuen hori nahi. Gruarekin nahi nuen, baina ez nuen nahi besoduna den hori; izan ere, plataforma horren gainean egin dut nire tailerra, eta besodun gruetan ezin duzu hor lanik egin. Azkenean, gruaren modeloa aukeratzen bakarrik, nahiko denbora pasa nuen.\nHerritarrek ze komentatzen dizute hemendik pasatzean?\nOrokorrean niretzat oso polita izan da, oso pozgarria. Jendea poztu egiten da, eta denetarik esan didate: oso polita dijoala, ea noiz bukatuko dudan, zer moduz moldatzen naizen gruarekin… Baina orokorrean jendeak oso harrera positiboa egin dio eta niretzat hori oso polita da.\nBeste lanetan nik ez dut besteen erreakzioa ikusten, beti dira inprimatuta dijoazen lanak; eta honetan zuzenean ikusi dut. Bada faltan botatzen dudan zerbait, eta honi esker konturatzen naiz oso betegarria dela. Oso polita ez dela pentsatzen duenik egongo da, baina inork ez dit ezer txarrik esan!


Fitbit bat ona al da bizikletan ibiltzeko?\nNola gehitzen dut bizikleta nire Fitbit-era?\nZer txirrindularitza-aplikaziok funtzionatzen dute Fitbit-ekin?\nNola jarraitzen du Fitbit-ek kanpoko bizikleta?\nFitbit Charge 4-k automatikoki jarraitzen al du txirrindularitza?\nNola egiten dut jarraipena nire Fitbit Charge 3-n bizikletan?\nNola egin dezaket jarraipena nire bizikleta?\nZergatik ez du Fitbitek bizikletaz ibiltzea urrats gisa hartzen?\nNola kontrolatzen duzu kilometrajea spin bizikleta batean?\nFitbit pelotoiarekin sinkronizatzen al da?\nNola daki Fitbit-ek bizikletan ibiltzen ari zarela?\nFitbit 4 erabil al daiteke bizikletan ibiltzeko?\nNola gehitzen dut txirrindularitza nire Fitbit Charge 4-ri?\nNola egin dezaket jarraipena nire geldiko bizikleta nire Fitbit Charge 4-n?\nFitbit Charge 3-k bizikleta ezagutzen al du?\nNola konfigura dezaket bizikleta nire Fitbit Charge 3-n?\nBizikleta ibiltzea bezain ona al da?\nNola egin dezaket jarraipena nire bizikleta telefonoan?\nZein da bizikletarako GPS jarraitzaile onena?\nBizikletek jarraitzaileak al dituzte?\nBai, Fitbits-ek zure bizikleta ibilaldien jarraipena egin dezake SmartTrack izeneko teknologia erabiliz eta oso lagungarriak dira txirrindularientzat modu askotan. Fitbit produktu askoren ezaugarri bereizgarri bat, bizikletarako ezinbestekoa izan dena, GPS integrazioa eta funtzionaltasuna da.\nFitbit Charge 4: txirrindularitzarako fitness jarraitzaile onena Horrek esan nahi du telefonoa etxean utzi dezakezula bizikletaz ibiltzeko Charge hartu nahi baduzu. Bihotz-taupadaren ohiko datuez gain, Charge 4 Fitbit-erako fitness-neurri berri baten lehen erakusleihoa da - Active Zone Minutes.\nFitbit aplikazioaren panelean, sakatu Ariketa lauza zure ariketaren historia irekitzeko. Hau da "Ariketa jarraitu" dioen fitxa da gaur entrenatu ez baduzu. Sakatu goiko eskuineko izkinan dagoen kronometroaren ikonoa. Sakatu Erregistratu. Sakatu azken jarduera bat edo bilatu ariketa mota bat. Doitu jardueraren xehetasunak eta sakatu Gehitu.\nZure Fitbit Strava-ri etekinik handiena ateratzeko 10 aplikazio nagusiak. Strava ondo uztartzen da GPSan oinarritutako gailu askorekin, baina fitness jarraitzaileentzako aplikazio sendoa ere bada. Map My Run. Nire Fitness Laguna. Fitstar entrenatzaile pertsonala. Thermo-ren hidratazio aplikazioa. Galdu! Aurkitu Nire Fitbit. Fitabase.\nFitbit Surge-ri leial, bizikletaren jarraipenak GPS eta beste sentsore aurreratu batzuk aprobetxatzen ditu gailuko txirrindulariek distantzia, iraupena, batez besteko abiadura, bihotz-maiztasuna, erretako kaloriak eta denbora ikusteko; estatistikak automatikoki sinkronizatzen dira haririk gabe Fitbit aplikazioaren panelean ibilbideak, abiadura eta kota xehetasun gehiagoz berrikusteko.\nLehenespenez, Charge 4-k jarraitzen dituen kirolen artean korrika (GPS), bizikleta (GPS), igeriketa, zinta, kanpoko entrenamenduak (GPS) eta oinez (GPS) daude. Hori da Charge 4-k entrenamendu moduetarako sei lasterbide soilik eduki ditzakeelako gailuan bertan.\nCharge 3 bat daukat, eta Bike-ra sartzeko modua hau da: Ireki aplikazioa eta sakatu zure avatarra (goian ezkerrean; zure aurpegia izan daiteke) Honek zure Kontuaren orrira eramango zaitu; bilatu zure gailua behean (3. Karga) eta sakatu. Hau da, adibidez, erloju-esparruak hauta ditzakezu; joan behera Ariketa Lasterbideetara; sakatu.\nBizikleta GPS jarraitzailea edozein 2 gurpiletarako erabil daiteke, hala nola, scooty/scooter eta abar. Letstrack ibilgailuen jarraipen sistemaren ideia erabakigarria bere bezero guztien segurtasuna bermatzea da. Bizikletaren GPS jarraipena egiteko aplikazioa pertsona interesdunaren kokapenaren jarraipena eta jarraipena egingo duen pertsonak instalatu behar du.\nZoritxarrez, Apple Watch, Fitbit eta beste jarduera-monitoreek ez dute bizikletaz ibiltzeko dagozkion urratsak jasotzen. Hau da, Apple Watch, Fitbit, Garmin eta Xiaomi Mi Band bezalako jarduera-monitoreek besoen mugimenduan oinarritutako urratsak zenbatzen dituztelako. Zure besoa geldirik dago bizikletan ibiltzen zaren bitartean.\nZure gailuan barruko bizikletaren jarraipena egiteko, joan "Ariketa" atalera eta, ondoren, hautatu "Spinning". Ondoren, luze sakatu lasterbidea hasteko eta sakatu ezazu amaitutakoan. FitBit-ek zure bihotz-taupadarekin, abiadurarekin, erretako kaloriekin eta iraupenarekin lotutako datu guztiak erregistratuko ditu.\nOrain, Peloton ibilaldien neurketak automatikoki parteka ditzakezu zure Fitbit kontuan, bidaia bat osatzen duzun bakoitzean. Konektatu zure Peloton eta Fitbit kontuak Peloton-en neurketak ikusteko, hala nola entrenamenduaren iraupena, bidaiatutako distantzia eta erretako kaloriak zure Fitbit panelean.\nFitbit-ek zure jarduera-datuak eta Oinarrizko Tasa Metabolikoa (BMR) erabiltzen ditu saio batean erretako kaloriak kalkulatzeko. Zure entrenamenduen eta errutinen intentsitatea neurtzeko gaitasuna zure bihotz-maiztasuna kontrolatuz funtsezkoa da txirrindulari askorentzat.\nFitbit Charge 4 ariketa-erloju bat da bere burua "aktibo" jotzen duen edonorentzat, ez bakarrik txirrindularientzat.\nTelefonoko aplikazioan: ukitu zure profileko argazkia, eta gero zure Charge 4. Joan behera Ariketa lasterbideak atalera. Sakatu Editatu goiko eskuinaldean eta kendu behar ez duzun lasterbide bat. Orain + Ariketa lasterbidea urdin bihurtuko da. Sakatu + Ariketa lasterbidea eta gehitu eliptikoa.\nZure Fitbit-en barruko txirrindularitza saioak jarraitzeko, joan ariketa egitera eta, gero, irristatu hatza jarduerekin batera spinningera iritsi arte. Ondoren, egin behar duzun guztia sakatu grabatzen hasteko eta berriro ukitzea amaitutakoan gelditzeko. Simple! 4eko uztailak 2021.\nFitbit Charge 3 bikaina da bizikletan ibiltzeko eta askoz gehiago. Ariketa modu integratuak, SmartTrack ariketak hautematea eta bihotz-monitorearekin, Fitbit Charge 3 txirrindularitzarako fitness tracker lagun ezin hobea da, ibilbidean edo spin klasean egon.\nHau da: Ireki Fitbit aplikazioa. Sakatu goiko eskuineko izkinan dagoen ikonoa zure kontuaren ezarpenetara sartzeko. Sakatu Charge 3 gailuen zerrendan. Joan behera "Ariketa lasterbideak" atalera eta sakatu.\nBizikleta ibiltzea eraginkorragoa da oinez ibiltzea baino, beraz, ziurrenik, lan gehiago egingo duzu biziki ibiliz eta ziurrenik bihotza, birikak eta muskulu nagusiak gehiago landuko dituzu. Bestalde, bizikletan ibiltzea aldaketan, belaunetan eta orkatiletan ibiltzea baino gogorragoa da.\nLortu denbora errealeko estatistikak Zure telefonoan, ireki Google Fit aplikazioa. Sakatu Gehitu pista entrenamendua. Hasi behar duzun jarduera hautatzeko, sakatu Behera gezia . Sakatu Hasi entrenamendua. Bizikletan ibiltzen bazara, eraman telefonoa poltsikoan. Jarraipena zehatzagoa izango da telefonoa edo motxila batean muntatuta badago baino.\nIndiako auto eta bizikletentzako gps jarraitzaile onena Onelap Micro - Ezkutuko GPS Tracker iragazgaitza. Autowiz Obd Gps Car Tracker. USGlobalSat USB GPS hargailua. Acumen Tracker UC 900 GPS Tracker. Lamrod Supreme Google Link GT02A GPS Tracker. Akari Gt02A GPS Tracker Gailua. Zaicus ST-901 GSM GPS Tracker integratutako bateria iragazgaitza.\nMerkatuan hainbat GPS jarraitzaile daude eskuragarri, zure bizikletaren kokapenaren jarraipena egiten laguntzen dutenak. GPS zerbitzu-hornitzaile batzuek mugimendua aktibatzeko aukera aurreratu gehigarriak eta denbora errealeko kokapenaren jarraipen azkarragoa eskaintzen dute, eta horrek izugarri laguntzen du zure bizikleta lapurtu edo galduz gero.\nFitbit-ek pistako txirrindularitza kargatzen al du\nGaldera: Fitbit Charge 3 Pista Txirrindularitza al dezake\nFitbit-ek kargatzen al du 3 pistako txirrindularitza\nGaldera: Nire Fitbit-ek kargatu dezake 2 Pista Txirrindularitza\nNire Fitbit-ek Hr pistako txirrindularitza kargatzen al du\nFitbit Charge 2 Pista Txirrindularitza al dezake\nFitbit-ek Pista Txirrindularitza egiten al du\nFitbit Charge 2-n txirrindularitzaren jarraipena egin dezakezu\nNola egin txirrindularitzaren jarraipena Fitbit Charge 2-n\nErantzun azkarra: Fitbit-ek kargatzen al du bizikletaz ibiltzea\nFitbit-ek Pista Bizikleta kargatu dezake\nErantzun azkarra: Fitbit-ek kargatzen al du bizikleta geldirik dagoen pista\nErantzun azkarra: Fitbit-ek Inpire Track Cycling egiten al du